Tutkijan ja tutkimuksen näkyvyys - Tutkimuksen vaikuttavuus ja näkyvyys - Oppaat at University of Tampere\nTutkimuksen vaikuttavuus ja näkyvyys: Tutkijan ja tutkimuksen näkyvyys\nOnko nimesi vaihtunut tai onko työsi liitetty joskus väärään samannimiseen henkilöön? Tutkijatunnisteet pyrkivät ratkaisemaan nimenvaihdoksiin, samannimisiin tutkijoihin tai nimien erilaisiin kirjoitusasuihin liittyvät ongelmat. Tarjolla on sekä kansainvälisiä että kustantajakohtaisia tunnuksia.\nTutkijat voivat jakaa sosiaalisissa verkostoissa / verkkoyhteisöissä tuloksiaan ja julkaisujaan ja saada näin palautetta ja näkyvyyttä omalle työlleen.\nAltmetriikalla pyritään tuomaan esiin tutkijan verkkonäkyvyyttä. Palvelut pyrkivät yhdistelemään esimerkiksi artikkelien latausmääriä, twiittauksia, tykkäyksiä ja kirjanmerkkipalvelujen tietoja. Joissain palveluissa mukaan otetaan myös viittausmäärät.\nUutuusseurantapalvelu, jossa suositellaan ja arvoidaan uusia artikkeleita. Artikkelin saama F1000 Factor kertoo artikkelin sisällön merkityksestä, eikä lehden yleisestä arvostuksesta esim. IF-luvun perusteella.\nKirjasto huolehtii SoleCRIS-julkaisutietojen tarkistuksesta. Julkaisutietojen tarkistukseen liittyvissä asioissa voit ottaa yhteyttä Tanja Heikkilään, tanja.heikkila[at]uta.fi.\nJuuli-julkaisutietoportaali Description of this database.\nTutkimusprosessin aikana yksittäisten tutkijoiden ja organisaatioiden tietoja rekisteröidään erilaisiin tietojärjestelmiin (henkilörekisterit, rahoittajien järjestelmät, projektinhallintajärjestelmät, kustantajat, tutkimustietojärjestelmät, julkaisurekisterit ja -arkistot, kansainväliset julkaisutietokannat ja patenttitietokannat sekä yhteistyökumppaneiden asiakkuusjärjestelmät). Myös erilaiset tieteelliset seurat ja yhteisöt käsittelevät tutkijoiden ja organisaatioiden tietoja.\nKuva & teksti: TTY:n kirjasto http://scienceport.tut.fi/tutkijanpalvelut/nay\nhelpottaa tutkijan identifioimista esimerkiksi samannimisten tutkijoiden ja erilaisten kirjoitusasujen välillä sekä nimenvaihdoksissa\nmahdollistaa tutkijan identifioinnin yli organisaatiorajojen, kun tutkimustuotoksia voidaan linkittää automaattisesti eri järjestelmien välillä\nvoidaan linkittää muihin tutkijatunnisteisiin kuten Web of Science'n ResearcherID ja Scopus Author ID\ntunnisteella voidaan hakea julkaisuja Web of Science - ja Scopus-viittaustietokannoista sekä Altmetric Explorer -tietokannasta\nUutta! Tampereen yliopiston tutkijoilla on nyt mahdollisuus tallentaa ORCID-tutkijatunnisteensa yliopiston tutkimustietojärjestelmään SoleCRISiin. Kenttä ORCID-tunnisteelle löytyy kohdasta Omat asiantuntijatiedot.\nKustantajien tutkijatunnisteita ja ISNI\nKustantajakohtaiset tutkijatunnistejärjestelmät identifioivat tutkijan julkaisutuotantoa ja tutkija saa tunnisteen avulla ko. tietokannasta tehokkaasti tunnuslukuja, mutta tutkija tarvitsee oman tunnisteen jokaiseen tietokantaan.\nResarcherID on tarkoitettu tutkijoille, joilla on julkaisuja Web of Science (WoS) -viittaustietokannassa. Tunnisteen voi tehdä siellä itse tai osoitteessa www.researcherid.com.\nUudet julkaisut eivät automaattisesti kirjaudu tutkijan ResearcherID -tunnisteelle. Ne pitää linkittää esim. uutuusvahdin avulla:\nTee uutuusvahti WoS-tietokantaan omalla nimelläsi muodossa sukunimi, e* (e=etunimen ensimmäinen kirjain). Saat samannimisten tutkijoiden artikkelit sähköpostiisi, kun ne ilmestyvät.\nKun tietokantaan on saapunut oma artikkelisi, merkitse se itsellesi WoS-tietokannan kohdasta Export -> "Save to ResearcherID".\nORCID-tilisi voidaan liittää ResearcherID-tunnisteeseesi ja tietoja voidaan vaihtaa näiden välillä.\nScopus luo tutkijalle profiilin yhdistämällä julkaisut tietyin kriteerein samaan Scopus Author ID -tunnisteeseen.\nJos automaattisen yhdistämisen edellytykset eivät täyty, tutkijalla voi olla monta Scopus-profiilia. Julkaisutietoja voi myös yhdistyä vääriin profiileihin. Voit tehdä haluamasi muutokset Scopus Author Wizardilla\nHelpoin tapa hallinnoida Scopus-profiilia käy Scopuksesta ORCIDiin -reittiä http://orcid.scopusfeedback.com/.\nOhjeet Scopus-profiilin (author profile) hallinnoimiseksi: Manage my Author Profile\nISNI (International Standard Name Identifier) on ISO 27729 standardiin perustuva järjestelmä. Sen avulla tunnistetaan yksiselitteisesti tieteellisen ja luovan työn takana olevia henkilöitä ja organisaatioita.\nGoogle Scholar -tutkijaprofiili\nTutkija voi luoda itselleen tunnukset Googleen ja kerätä Google Scholarista löytyvät artikkelinsa My Citations -sivulle.\nGoogle Scholarista kirjoittajan nimellä haettaessa julkinen profiili hakutuloksissa ylimpänä ja näkyvänä linkkinä\nLuo Google Scholar Citations -profiili tästä\nMiten Google Scholar -profiili tehdään\nKirjasto auttaa tarvittaessa tutkijatunnisteiden luomisessa ja neuvoo niiden ylläpidossa. Ota yhteyttä tietopalveluun tietopalvelu(at)uta.fi\nORCID-tunniste hyödyttää tutkijaa\nUseat tieteelliset kustantajat ovat ottaneet ORCIDin käyttöön ja se voi kytkeytyä julkaisuprosessiin jo käsikirjoituksen lähettämisvaiheessa.\nTekijöiden ORCID:it kulkevat julkaisutietojen mukana. Tutkimusorganisaation työprosessit helpottuvat, jos ORCID on tallennettu paikalliseen henkilöstöjärjestelmään. Tällöin kansainvälisistä viitetietokannoista haravoitu julkaisutieto on mahdollista yhdistää automaattisesti oikeaan henkilöön.\nTutkija voi jatkossa ilmoittaa ORCID-tunnisteensa esim. hakutilanteessa (työpaikka, apuraha) ilman että tarvitsee koota julkaisuluettelo joka kerta erikseen.\nTunniste seuraa tutkijaa opiskeluvaiheesta uran loppuun, affiliaatiosta toiseen ja maasta toiseen.\nTutkija voi koota koko uransa julkaisutiedot yhteen rekisteriin, jolloin julkaisujen löytyvyys ja artikkelien saamien viittausten seuraaminen helpottuvat.\nPuuska, H.-M. (2015). ORCID-tunniste tutkijan työn tukena\nMiten parannat näkyvyyttäsi?\nLuo itsellesi tutkijatunniste, esim. ORCID.\nKäytä johdonmukaisesti samaa muotoa nimestäsi kaikissa julkaisuissasi.\nHuolehdi, että oman yliopiston julkaisuissasi organisaation nimi (affiliation) on University of Tampere (2019 alkaen Tampere University).\nJulkaise tutkimustulokset avoimesti aina kun mahdollista (Open Access, rinnakkaistallennus).\nTarkista omat julkaisusi kansainvälisistä tietokannoista ja pyydä palvelun tuottajaa korjaamaan mahdolliset tekijätietojasi koskevat virheet.\nVerkostoidu, osallistu keskusteluun ja jaa tietoa tutkimusjulkaisuistasi "tutkijan somessa".\nLiity yhteisöpalveluihin kuten Academia.edu, ResearchGate ja LinkedIn.\nHyödynnä sosiaalisia kirjanmerkkejä kuten Mendeley, Zotero or CiteULike.\nHarkitse tutkimuksesta tiedottamista Twitterin kautta.\nKansainvälisissä viitetietokannoissa on yliopiston nimestä eri versioita. Tästä seuraa se, että yliopiston julkaisuja jää huomioimatta tai jopa tulkitaan jonkin toisen tutkimusorganisaation julkaisuksi. Tämän vuoksi on tärkeää, että julkaisemasi artikkelin perustiedoissa lukee University of Tampere. Tiedekunnan, tutkimuskeskuksen, tutkimusohjelman tms. nimi ei riitä osoittamaan, että kyseessä on meidän yliopistomme julkaisu (affiliation = University of Tampere).\nHuom! Vuonna 2019 ilmestyvissä julkaisuissa käytetään nimeä Tampereen yliopisto tai Tampere University. Mikäli tiedät, että julkaisusi siirtyy varmasti julkaistavaksi vuodelle 2019, merkitse käsikirjoitukseen jo nyt yliopiston nimeksi Tampereen yliopisto tai Tampere University.\n<< Previous: Google Scholar ohjeet: h-indeksi\nNext: Lehtien vaikuttavuus(indikaattorit) >>\nLast Updated: Dec 12, 2018 11:08 AM


Reef Run on Video Slot, jossa on 5-rullat ja 20-voittolinjat, jotka on suunnattu vasemmalta oikealle.\nPelissä on kuusi säännöllistä symbolia, jotka voittavat, jos kolme tai useampia on järjestetty peräkkäin voittolinjalla, alkaen vasemmalta. Level Multiplier kertoo symbolin voitot, kun se osuu useita kertoja Free Spin -kierroksen aikana. Kun symbolilla on voitto ensimmäistä kertaa, voitto kerrotaan x1: lla. Toinen kerta kerrotaan x5illa, kolmas kerta x10 ja neljäs kerta x20. Symbolin muita voittoja kerrotaan myös x20. Jos yhdellä symbolilla on kaksi voittoa samalla spinillä, samaa kerrointa sovelletaan molempiin voittoihin.\nLucky pikku jumalia\nLucky Little Gods on 5-kela, 243-tapoja voittaa slotia Microgamingista, jota voi pelata 30pista ...\nRauta mies 2\nOletko jo kokeillut Iron Man 2 -paikkaa ilmaiseksi? Jos et ole vielä tehnyt sitä, käy verkossa ...\n«X-Men Scratch» on ilmainen online-raaputuskortti, joka koostuu kuudesta erikoislippusta, jotka on piirretty yksitellen. Jokainen ...\nRuletti on kasinopeli, joka on nimetty ranskankielisen sanan "pieni pyörä" mukaan. ... Voit määrittää voittavan numeron ja ...\nReef run Päivitetty: Tammikuu 15, 2019 Kirjoittaja: Aamir Berrey\n2.0.0.0.1 Lucky pikku jumalia\n2.0.0.0.2 Rauta mies 2\n2.0.0.0.3 Cleopatran rikkaudet\n2.0.0.0.4 X-miehet naarmuavat\n2.0.0.0.5 Mene kulta\n2.0.0.0.6 Bermuda mysteerit\n2.0.0.0.7 Moon prinsessa\n2.0.0.0.8 Amerikkalainen ruletti


Piilotettu aarre: Some B2B-liiketoiminnassa by @jjussila\nMonesti kuulee väitettävän, ettei sosiaalisen median palvelut sovellu B2B-yrityksille - heillä on muka liian vähän yleisöä ko. palveluille.\nB2B-yritysten todellisia asiakkaat eivät ole kuitenkaan yritykset, vaan yrityksissä työskentelevät ihmiset, jotka tekevät ostopäätöksiä. Ja he liikkuvat sosiaalisessa mediassa siinä missä muutkin ihmiset.\nAlla Jari Jussilan tuore esitys B2B-yritysten someilusta.\nEsityksessä on mainittu mm. erilaisia somen hyötyjä ja tyypillisimpiä työkaluja.\n10 tapaa, jolla some tuottaa arvonlisäystä yritysten sisällä ja välillä (McKinsey 2012):\nTuotteiden luominen yhdessä asiakkaan(käyttäjän) kanssa\nSome ennustamisessa ja seurannasa (tuotanto ja jakelu)\nLiiketoimintaprosessien sosiaalinen työnjako\nMarkkinointiviestintä ja vuorovaikutus somessa\nSomen hyödyntäminen yrityksen sisäisen ja yritysten välisen viestinnän ja yhteistyön parantamiseen\nSomen hyödyntäminen lahjakkuuden ja tehtävien yhteensovittamisessa (töiden jakaminen niille, joiden lahjoja ne parhaiten vastaavat)\nErittäin hyvä kysymys oli sekin, onko some osa työtä vai lisätyötä, kukas tässä muka lisää töitä kaipaa? Eli sen sijaan, että otetaan vain some-välineitä käyttöön pitäisi miettiä, mistä vanhoista rutiineista voidaan päästä eroon niitä käyttämällä. Nokiassa työskennellessäni vähensimme sähköpostin määrää siirtämällä asioita wikeihin ja blogeihin.\nSosiaalinen media B-to-B liiketoiminnassa from Jussila Jari\nLabels: B2B, Nokia, SOITA


Usein kysyttyä koronarokotuksista | Turku.fi\nTällä sivulla vastataan yleisiin kysymyksiin, jotka koskevat rokotuksia Turussa, tietoja koronarokotteista ja riskiryhmistä tai miten toimia rokottamisen jälkeen. (Päivitetty 5.5.2022)\nTietoa koronarokotuksista Turussa\nRokotteen toinen annos\nRokotteen kolmas annos\nRokotteen neljäs annos\nMiten toimia rokottamisen jälkeen?\nHUOM! Lakko ei vaikuta Satakunnantien rokotusvastaanotolla tai pop up -tapahtumissa annettaviin koronarokotusiin. www.turku.fi/lakko\nRokotukset ovat maksuttomia.\nMiten saa rokotusajan rokotuksille Turussa?\nKoronarokotuksia saavat kaikki turkulaiset ja Turussa vakituisesti asuvat yli12-vuotiaat. Rokotusajan voi varata kolmella eri tavalla:\nsoittamalla koronarokotuspuhelimeen, p. 02 266 0159 (ma-pe klo 8-14)\nmenemällä ilman ajanvarausta, lue lisää: Koronarokotus pop up-vastaanotot Turussa\nLue lisää Lasten ja nuorten koronarokotukset -sivulta\nOhjeet ajanvaraukseen sekä kaikki ajankohtainen tieto koronarokotuksista löytyy Turun kaupungin koronavirusrokotussivulta.\nOnko oltava kuntalainen siinä kunnassa, jonne varaa rokotusajan itselleen?\nTurku rokottaa kuntalaisensa sekä ne ihmiset, jotka ovat valinneet asiointipaikakseen Turun terveyspalvelut. Rokotukseen ovat oikeutettuja kaikki Suomessa vakituisesti asuvat henkilöt. Lisäksi rokotetaan väliaikaisesti Turussa esimerkiksi työn tai opiskelun vuoksi oleskelevia.\nMiten voin perua tekstiviestillä tulleen rokotusajan?\nJos tekstiviestillä saamasi rokotusaika ei sinulle sovi, se pitää perua:\neTerveyspalveluiden kautta osoitteessa turku.fi/eterveyspalvelut viimeistään 24 tuntia ennen tarjottua rokotusaikaa.\nKirjautuminen edellyttää vahvaa tunnistautumista verkkopankkitunnuksilla.\nsoittamalla Turun koronarokotuspuhelimeen, p. 02 266 0159. Puhelimeen voi soittaa ympäri vuorokauden.\nJätä numeroon ääniviesti ja ilmoita: nimesi, syntymäaikasi ja rokotusaikasi, jonka haluat perua.\nAjan perumisen jälkeen voit itse varata uuden koronarokotusajan osoitteessa turku.fi/koronarokotus tai soittamalla Turun koronarokotuspuhelimeen, p. 02 266 0159, ma-pe klo 8–14.\nLäheisen/omaisen puolesta rokotusajan voi perua tai siirtää eTerveyspalveluissa tekemällä puolesta asioinnin sopimuksen. Lisätietoa asiasta: turku.fi/eterveyspalvelut\nMissä rokotukset annetaan?\nRokotteita annetaan osoitteessa Satakunnantie 105 (entinen Kontin rakennus).\nLasten ja nuorten koronarokotusista saat lisätietoa Lasten ja nuorten koronarokotukset -sivulta\nMitä pitää huomioida rokotukselle tultaessa?\nMistä ulkomaalaiset voivat hakea koronarokotteen?\nKaikki Turussa asuvat ja/tai työtä tekevät ulkomaalaiset voivat hakea koronarokotteen rokotusvastaanotolta (Satakunnantie 105). Myös paperittomat henkilöt.\nLue lisää: Koronarokotukset Turussa\nVain lyhytaikaisella vierailulla – esimerkiksi turistit – Suomessa oleskelevat rokotetaan heidän kotimaassaan.\nMilloin alle 12-vuotiaiden lasten rokotukset alkavat?\nTurkulaisten 5–11-vuotiaiden lasten koronarokotukset ovat alkaneet. Lue lisää: turku.fi/lasten-koronarokotukset\nKoronarokotteen ottaminen on Suomessa vapaaehtoista, mutta suositeltavaa.\nVoiko saamansa rokotteen valita ja mitä rokotteita Turussa annetaan?\nRokotetta ei voi valita. Turussa kaikille tarjotaan BioNTech-Pfizerin Comirnaty-rokotetta tai Modernan Spikevax-rokotetta.\nLapsille ja nuorille tarjotaan iänmukaista BioNTech-Pfizerin Comirnaty-rokotetta\nKenelle Nuvaxovid-rokote on tarkoitettu?\nUutta Novavaxin Nuvaxovid-koronarokotetta rokotetaan vain ajanvarauksella ja aikoja voi varata nyt eTerveyspalvelujen (turku.fi/eterveyspalvelut) ja koronarokotuspuhelimen p. 02 266 0159 (ma-pe klo 8–14) kautta.\nMinkä rokotteen saan, jos aiempi rokotteeni oli AstraZenecan rokote?\nMyös aiemmin AstraZenecalla rokotetuille tarjotaan BioNTech-Pfizerin Comirnaty-rokotetta tai Modernan Spikevax-rokotetta.\nVoinko ottaa jonkin toisen rokotteen yhtä aikaa koronarokotteen kanssa?\nKaikkia Suomessa käytettäviä koronarokotteita voi antaa samaan aikaan muiden rokotteiden kanssa normaalien rokotusohjeiden mukaisesti.\nMikä on mRNA-rokote?\nBioNTechin ja Pfizerin rokote Comirnaty ja Modernan rokote ovat mRNA-rokotteita.\nmRNA-koronarokotteet pohjautuvat teknologiaan, jota on kehitetty 1990-luvulta lähtien. mRNA-rokotteet sisältävät lähetti-RNA:ta (mRNA), jonka avulla lihassolut rokotteen pistokohdassa saadaan tuottamaan rokotteen vaikuttavaa ainetta.\nRokotteiden sisältämää mRNA:ta valmistetaan synteettisesti laboratoriossa. Sen tuottamisessa ei tarvita esimerkiksi mitään eläin- tai ihmissoluja. Rokotteessa ei ole COVID-19-tautia aiheuttavaa SARS-CoV-2-virusta eikä edes sen osasia.\nLue lisää mRNA-rokotteista usein kysyttyä (THL)\nTehoavatko koronarokotteet muuntuneisiin koronaviruksiin?\nNykytiedon valossa nyt käytössä olevat koronavirusrokotteet antavat suojaa vakavaa tautia vastaan myös uusia virusmuotoja vastaan. THL seuraa ja ohjeistaa mahdolliset tehosterokotukset eri kohderyhmille.\nKoronavirusrokotteita arvioidaan samoilla laatu-, turvallisuus- ja tehokkuuskriteereillä kuin muitakin lääkkeitä. Lääkeviranomaiset myöntävät myyntiluvan vain rokotteille, joilla on tutkimuksin osoitettua näyttöä sekä tehosta että turvallisuudesta. Turvallisuutta seurataan myös rokotteen käyttöönoton jälkeen.\nKoronavirusrokotteita kehitetään ennätyksellistä vauhtia ja kehittämistyöhön on panostettu valtavasti resursseja eri puolilla maailmaa. Kun normaalitilanteessa yksi tutkimusvaihe seuraa toistaan, nyt tutkimusvaiheita on tehty rinnakkain ajan säästämiseksi.\nLue lisää THLn uutisesta Koronarokotteiden kehittäminen ja turvallisuus\nMillaisia oireita/haittavaikutuksia koronarokotteesta voi tulla?\nKuten kaikilla lääkkeillä, myös koronarokotteella voi olla haittavaikutuksia. Suurin osa oireista on lieviä ja lyhytkestoisia ja niitä esiintyy vain pienellä osalla rokotetuista.\nMuut haittavaikutukset ovat harvinaisia.\nRokotekohtaiset haittavaikutustaulukot löydät Fimean sivulta. Lue lisää: Koronarokotteiden haittavaikutusilmoitukset (Fimea)\nJos on sairastanut koronan tietämättään ja ottaa rokotteen, syntyykö vasta-aineista riski?\nSairastettu koronainfektio antaa nykykäsityksen mukaan n. 3 kuukauden mittaisen suojan. Koronarokotteesta ei ole haittaa, jos olet sairastanut koronan tietämättäsi.\nMiten rokottaudun, jos olen jo sairastanut koronan?\nAiemmin sairastettu koronavirustauti ei estä rokotuksen antamista. Koronavirustaudin seurauksena muodostuva immuniteetti vakavaa tautia vastaan säilyy useimmilla n. 6–12 kuukauden ajan. Rokottamalla tätä immuunivastetta voidaan tehostaa.\nKun tartunta on saatu kahden rokoteannoksen jälkeen, tartunta itsessään tehostaa rokottamalla aikaansaatua immuniteettia. Rokotettujen koronavirustartunta todennäköisesti tuottaa jopa nykyisiä rokotteita paremman ja pitkäkestoisemman suojan tartunnan aiheuttanutta virusmuotoa vastaan.\nTaudin sairastaneelle 18 vuotta täyttäneelle suositellaan ensimmäistä koronarokoteannosta aikaisintaan, kun sairastetusta taudista on kulunut 2 kuukautta. Alle 18-vuotiaille rokote voidaan antaa 4–6 kuukautta sairastetun taudin jälkeen.\nJos rokotettu henkilö sairastuu koronavirustautiin, vahvistaa sairastettu tauti rokottamalla aikaansaatua suojaa samalla tavoin kuin taudin sairastamattomilla seuraava rokoteannos. On kuitenkin huomattava, että rokoteannoksen ja koronvirustartunnan välin on oltava riittävän pitkä, vähintään 6 viikkoa, jotta tartunnan voidaan katsoa vastaavan yhtä rokoteannosta. Pidemmällä aikavälillä saavutetaan parempi immuunivaste.\nMiten paperittomat on huomioitu rokotusohjelmassa?\nPaperiton henkilö saa rokotteen siinä vaiheessa kun muutkin samanikäiset ovat rokotevuorossa. Sosiaali- ja terveysministeriö linjaus 10.3.2021: Kuntainfo: covid-19-rokotuksia suositellaan henkilöille, joilla ei ole kotikuntaa Suomessa\nMitkä ovat riskiryhmiä koronarokotejärjestyksestä puhuttaessa?\nIkä on kaikkein merkittävin vakavan koronataudin riskitekijä. Sen vuoksi rokotetta suositellaan ikääntyneille.\nKatso tarkat määritelmät 1. lääketieteelliseen riskiryhmään kuuluvat 18-69-vuotiaat\nKatso tarkat määritelmät 2. lääketieteelliseen riskiryhmään kuuluvat 18-69-vuotiaat\n12-15-vuotiaiden riskiryhmät ovat muuten samat kuin aikuisilla paitsi kohdassa sairaalloinen lihavuus, jolloin se on 35 tai suurempi. 12–15-vuotiailla suositellaan käytettävän lasten painoindeksiä (ISO-BMI), koska se ottaa huomioon lasten kehon mittasuhteet ja niiden muuttumisen kasvun ja iän myötä. ISO-BMI-painoindeksi lasketaan iän, pituuden ja painon avulla ja laskemisen apuna voi käyttää seuraavaa laskuria: Lasten painoindeksin ISO-BMI-laskuri\n5-11-vuotiaiden lasten riskiryhmät (THL)\nAjantasaisin tieto riskiryhmistä: Vakavan koronavirustaudin riskiryhmät (THL)\nMiten todistan, että kuulun riskiryhmään?\nKerrro ilmoittautumisen yhteydessä, mihin riskiryhmään kuulut.\nKelakortti, jos siinä on merkintä rairaudestasi, esim lääkitystietoja.\nLääkärintodistus, printti terveydentilastasi Omakanta-asiointipalvelusta tai muu paperi, joka kertoo riskiryhmään kuulumisesta.\nRokotuksen yhteydessä voidaan myös tarkistaa merkintä potilastietojärjestelmästä.\nMiten ikäryhmät lasketaan? Milloin minut lasketaan yli 12-vuotiaisiin?\nIkäryhmä, johon kuulut, lasketaan syntymäpäivän ei syntymävuoden mukaan. Esim. sinä päivänä, kun täytät 12, siirryt yli 12-vuotiaiden ryhmään. Ikäryhmä ei määrity syntymävuoden mukaan. Sähköisessä ajanvarauksessa ikätietojen päivityksessä voi mennä vuorokausi.\nVoinko ottaa rokotteen, jos olen allerginen?\nOn hyvin harvinaista, että koronarokotetta ei voi ottaa. Jos saa rokotuksesta välittömän vakavan allergisen reaktion eli anafylaksian, samaa rokotetta tai samoja ainesosia sisältävää toista koronarokotevalmistetta ei enää anneta.\nmRNA-rokote ei sisällä mitään kasvi- tai eläinperäistä ainesosaa. Siitepölyallergikko tai allergisia oireita tietyistä ruoka-aineista saavat voivat ottaa rokotteen.\nmRNA-koronarokotteen voi ottaa, vaikka olisi allerginen kananmunalle. mRNA-rokotteet eivät sisällä kananmunan proteiineja lainkaan.\nRaskaana olevat kuuluvat vakavan koronavirustaudin riskiryhmään.Raskaus lisää tehohoidon tarvetta sekä riskiä sairastua vakavaan koronavirusinfektioon. Riski kasvaa, jos odottavalla äidillä on muitakin vaikealle koronavirusinfektiolle altistavia tekijöitä, kuten huomattava ylipaino.\nKansallisesti suositellaan koronarokotetta kaikille raskaana oleville.\nLue lisää: Raskaus ja koronavirus (THL)\nMilloin lapset rokotetaan?\nLasten ja nuorten koronarokotusista saat lisätietoa Lasten ja nuorten koronarokotukset -sivulta.\nMistä saan ajan toiselle annokselle?\nToisen rokoteajan saa aina ensimmäisen rokotuksen yhteydessä, eikä sitä tarvitse varata erikseen.\nJos olet saanut rokotteesi asumispalveluiden tai hoivapalveluiden kautta, saat myös tiedon toisesta annoksesta sitä kautta.\nJos joudut vaihtamaan toisen rokotusaikasi (esim. olet sairastunut tai sinulla on työeste), peruuta ensin aika ja varaa sitten uusi aika koronarokotuspuhelimesta\nMilloin toinen annos annetaan?\nPääsääntöisesti 1. ja 2. rokotteen väli on 6 viikkoa.\nMistä voin tarkistaa, milloin aikani toiselle rokotukselle on?\nToisen annoksen ajan voit tarkistaa eTerveyspalveluiden sivuilta.\nJoudun perumaan aikani toiselle annokselle, mistä varaan uuden ajan?\nAjan voi perua kahdella eri tavalla:\neTerveyspalveluiden kautta viimeistään 24 tuntia ennen rokotusaikaa.\nMitä tehdä kun olen saanut ensimmäisen annoksen ulkomailla?\nJos henkilö on saanut 1. rokoteannoksen ulkomailla ja rokotevalmiste on Suomessa käytössä, seuraava rokoteannos annetaan samalla rokotteella kuin ensimmäinen.\nJos henkilö on saanut yhden annoksen rokotetta, eikä rokotemerkki ole tiedossa, 2. rokotteeksi annetaan Suomessa käytössä oleva, kyseisen henkilön ikäryhmälle tarkoitettu rokotevalmiste\nJos henkilö on saanut täyden rokotussarjan jotakin muuta, ei EU:n alueella käytössä olevaa rokotetta, harkitaan tilannetta tapauskohtaisesti.\nKolmansia koronarokotteita annetaan kaikille 18 vuotta täyttäneille ja sitä vanhemmille sekä lääketieteellisiin riskiryhmiin kuuluville 12–17-vuotiaille. 60 vuotta täyttäneet sekä muut aiemmin määritellyt riskiryhmät voivat saada kolmannen rokoteannoksen, kun toisesta rokotuksesta on kulunut 3–4 kuukautta. Niille alle 60-vuotiaille, jotka eivät kuulu riskiryhmiin, kolmatta rokoteannosta voidaan tarjota 4–6 kuukauden kuluttua toisesta annoksesta. Jos olet oikeutettu kolmanteen koronarokotteeseen, varaa rokotusaikasi eTerveyspalveluiden kautta.\nLue lisää: Kolmannet koronarokotukset Turussa\nJos on sairastanut koronataudin ja saanut kaksi rokoteannosta ei tarvitse kolmatta rokoteannosta. Poikkeuksena ovat voimakkaasti immuunipuutteiset sekä iäkkäät tai iäkkäiden hoivakodeissa asuvat, joille suositellaan kolmatta rokoteannosta, vaikka he olisivat sairastaneet koronataudin ja saaneet kaksi rokoteannosta.\nTHL suosittelee 4. rokoteannoksia kaikille 80 vuotta täyttäneille sekä kaikille iäkkäille hoivakodeissa asuville.\n80 vuotta täyttäneiden rokotukset alkoivat Turussa torstaina 24.3.2022. Neljänsiä rokotuksia voi hakea ilman ajanvarausta Satakunnantien rokotusvastaanotolta. Neljäntenä annoksena tarjotaan ensisijaisesti mRNA-rokotteita eli Biontech-Pfizerin Comirnatya tai Modernan Spikevax-rokotetta.\nLue lisää: Neljännet koronarokotukset Turussa\nTurku jatkaa kansallisen ohjeistuksen mukaisesti myös immuunipuutteisten 4. koronarokotuksia. Neljättä koronarokoteannosta suositellaan niille 12 vuotta täyttäneille, joiden immuunipuolustus on voimakkaasti heikentynyt. Tehosteannoksen voi antaa, kun kolmannesta annoksesta on kulunut 3–4 kuukautta.\nTurkulaisten 5–11-vuotiaiden lasten koronarokotukset ovat käynnissä. Ajan rokotukseen voi varata eTerveyspalvelujen kautta tai puhelimella. Tarjolla on myös pop up -rokotustapahtumia ilman ajanvarausta.\nLue lisää: Lasten koronarokotukset\nLue lisää: Lasten ja nuorten koronarokotukset\nMiten toimia rokottamisen jälkeen\nPitääkö maskia käyttää vielä rokotuksen jälkeen?\nRokotuksesta huolimatta huolehdi edelleen hyvästä käsi- ja yskimishygieniasta sekä turvaväleistä. Noudata aina voimassa olevia suosituksia muun muassa maskin käytöstä.\nMitä voin tehdä kun olen ottanut rokotteen?\nVoit jatkaa normaalia elämää rokotuksen jälkeen. Esimerkiksi saunassa käyntiä tai liikuntaa ei tarvitse vältellä. Hyvin raskasta liikuntaa suositellaan vältettävän muutaman päivän ajan rokotuksen jälkeen.\nVoiko rokotteesta sairastua koronaan?\nEt voi saada rokotteesta koronavirustartuntaa. Kuume ja lämpöily voivat johtua rokotuksesta, mutta ne voivat olla myös koronaan liittyviä oireita. Jää siksi kotiin, kunnes olet ollut 24 tuntia kuumeeton ilman kuumetta alentavaa lääkettä. Jos lämpöily jatkuu yli 3 vuorokautta tai jos sen lisäksi kehittyy muita koronavirukseen viittaavia oireita, voi kyseessä olla koronavirusinfektio tai muukin infektio.\nMiten saan käyttööni koronarokotustodistuksen matkaa varten?\nEU:n koronarokotustodistuksen on voinut saada Omakannasta. EU:n todistukset koronavirustestistä ja sairastetusta koronavirustaudista ovat saatavilla Omakannasta.\nEU:n koronarokotustodistuksen saa toistaiseksi vain Omakannasta. Henkilöt jotka eivät käytä Omakantaa, voivat saada terveydenhuollosta muun todistuksen koronarokotuksesta.\nTerveydenhuollossa on käytössä palvelu, joka mahdollistaa EU:n koronatodistusten tulostamisen henkilöille, jotka eivät käytä Omakanta-palvelua. Lue lisää turku.fi/koronapassi\nKoronarokotusmerkinnän korjauspyyntölomakkeella voit ottaa yhteyttä sähköisesti eTerveyspalveluiden kautta ja pyytää korjausta, jos koronarokotustietosi on kirjattu virheellisesti Omakantaan. Omakannan koronarokotustietojen korjauspyynnöt voi nyt tehdä eTerveyspalveluissa\nMiten toimin, jos epäilen haittavaikutusta?\nJos huomaat rokottamisen jälkeen haittavaikutuksen, joka ei ole yleisten haittavaikutusten listalla, ota yhteyttä koronarokotuspuhelimeen p. 02 266 0159 (ma-pe klo 8-14). Puhelimesta sinut ohjataan ammattilaisen puoleen, joka haastattelun jälkeen ilmoittaa tietosi eteenpäin Fimeaan. Jos haluat itse jättää ilmoituksen haittavaikutuksesta Fimeaan, voit tehdä sen heidän kauttaan, mutta ilmoita siinä yhteydessä, jos olet ilmoittanut/ilmoitat asiasta myös Turun viranomaisille. Tee sama kun ilmoitat tietosi Turun Koronarokotuspukelimeen, näin vältämme tuplailmoitukset Fimeaan.\nHaittavaikutuksia Suomessa voit seurata Fimean taulukosta. Koronarokotteiden haittavaikutusilmoitukset (Fimea)\nTurkulaisten koronarokotuspaikka vaihtuu 16.8.2021\nMaanantaista 16.8. lähtien rokotuksia annetaan osoitteessa Satakunnantie 105 (entisen SPR:n Kontin tilat). Rokotustila vaihtuu, sillä Turun Messukeskus Oy tarvitsee Messukeskuksen tiloja muuhun käyttöön.\nOmakannan koronarokotustietojen korjauspyynnöt voi nyt tehdä eTerveyspalveluissa\nKoronarokotusmerkinnän korjauspyyntölomakkeella voit ottaa yhteyttä sähköisesti eTerveyspalveluiden kautta ja pyytää korjausta, jos koronarokotustietosi on kirjattu virheellisesti Omakantaan.


Kulmalantie 11 as 1, Pori | Solid House\nKulmalantie 11 as 1, Pori, Impola\nKulmalantie 11 as 1\nVIIHTYISÄ JA TILAVA KOTI HYVÄLLÄ SIJAINNILLA!\nTässä mukava koti perheelle rauhallisella alueella hyvällä sijainnilla. Porin keskusta, Mikkolan Itäkeskuksen ja Itä-Porin kasvavat palvelut lähellä.\nKodin tilat ovat kätevästi yhdessä kerroksessa.\nRemontteja vuosien varrella on tehty viimeisimpinä 2015 sauna, pesuhuone, pukuhuone ja lämmin varasto.\nTässä perheelle hyvin pidetty koti, edulliset asumiskulut ovat myös tämän kodin valtteja.\nTässä kodissa on myös huonejärjestysvaihtoehtoja, koska suurin osa väliseinistä on keveitä väliseiniä. Tässä ihanassa kodissa on todella tilava olohuone. Olohuoneen viereinen huone soveltuu hyvin ruokailuhuoneeksi tai kolmanneksi makuuhuoneeksi. Huoneiden välille asennettu haitariovi. Joten isosta olohuonetilasta saa kätevästi kaksi huonetta sulkemalla haitariovi. Vaikka huonetilan jakaisi, niin silti jää vielä tilava huone olohuonekäyttöön.\nMukavan kokoinen omakotitalomainen piha-ala, tämän huoneiston piha-alan osuus n. 600m2. Helppohoitoisessa aidatussa pihassa on istutuksia, nurmikkopihaa ja varastorakennus. Autokatos on myöhemmin tehty talon jatkeeksi ja vanha autotalli on molemmille huoneistoille jaettu omiksi lämpimiksi varastoiksi.\nLapsiperheelle leikkipuistot lähellä. Myös koiraihmiselle hyvä vaihtoehto, koska hyvät ulkoilumaastot ovat lähellä. Tämä koti on hyvä vaihtoehto myös omakotitaloa etsivälle, oman aidatun piha-alan ansiosta.\nHuomio Uusi Hp. 99000€/ tule tutustumaan ja tarjoa!\nLoiva harjakatto.. Peltikate..\nPuurakenteinen. Osin tiiliverhoiltu. Talon päädyt tiiliverhoilu ja sivuilla betonirappaus.\nLiesi: keraaminen. Seinät: kaakeli, tapetti. Lattia: laminaatti. Varustus: liesituuletin, astianpesukone, kiinteät valaisimet.\nPyykkihuolto tilavassa wc:ssä ja Pukuhuoneessa iso kaapisto.


Home » Category Archive: Internet » Blog\nCategory Archives: Blog\tSe vaan toimii?\nFacebookTwitterPinterestGoogle +1LisääDiggRedditLinkedInTulostaTumblrPocketStumbleUponSähköpostitse\tiPhone, iPhoto, Macbook Pro, Time MachineApple, Blog\t13.8.2012SwitchXPermalink\tLeave a comment\tTilastoa ja muuta\nOngelma näyttäisi liittyvän spämmifiltterin toimintaan. Yritin päivittää uuden API-avaimen, mutta siitä ei ollut apua tai vanha avain pomppaa aina sitkeästi takaisin sille tarkoitettuun kenttään. Ja jostain syystä yhteys ei muka toimi… FacebookTwitterPinterestGoogle +1LisääDiggRedditLinkedInTulostaTumblrPocketStumbleUponSähköpostitse\tBlog, blogi, spam, WebBlog, General\t17.3.2012SwitchXPermalink\t2 Comments\tWordPress, css ja kuvasuhde\nOsittain tuon viestin ansioista päätin kokeilla Googlen mainoksia uudelleen. Siitäkin huolimatta että moni estää mainokset automaattisesti jollain Ad-blockerilla pois. Ei näillä tosiaan rikastumaan pääse, mutta jos nyt saisi ne ylläpidon kustannukset kasaan niin sehän olisi jo pelkkää plussaa. FacebookTwitterPinterestGoogle +1LisääDiggRedditLinkedInTulostaTumblrPocketStumbleUponSähköpostitse\tGoogle AdSense, mainoksetBlog, General, Web\t1.3.2012SwitchXPermalink\t6 Comments\tWordPress oletusteema ja kuvat\nFacebookTwitterPinterestGoogle +1LisääDiggRedditLinkedInTulostaTumblrPocketStumbleUponSähköpostitse\tBlog, blogi, Web, WordPressBlog, Web\t29.7.2011SwitchXPermalink\tLeave a comment\tTakin kääntäjä\nViime kuukausina on tapahtunut paljon. Olen muuttanut, opiskellut, tehnyt työmatkoja, lomaillut ja sairastellut ym ym. Näistä tulee myöhemmin vielä lisää juttua. Muuttamisen suhteen olen myös siirtänyt blogin uuden palvelimen suojiin. Aiemmin harmitti toivottaman hitaasti toiminut palvelin, johon olin juuri vaihtanut. Toivotaan että tämä toimii paremmin. Mitä tulee otsikossa mainittuun takin kääntöön, olen aina ollut vähän sitä mieltä että meillä jokaisella on oikeus tarkistella omia mielipiteitä ja päätöksiä uudelleen, ainakin silloin jos asiaan vaikuttavat olosuhteet muuttuvat. Ei tässäkään sen kummemmasta ole kyse. FacebookTwitterPinterestGoogle +1LisääDiggRedditLinkedInTulostaTumblrPocketStumbleUponSähköpostitse\tBlog, blogiBlog\t14.2.2011SwitchXPermalink\t5 Comments\tNetti on täynnä roskaa\nKuvassa oleva teema ei liity asiaan\nEtsiskelin tänään eilen parempaa tai piristävämpää blogin ulkoasua, eli uutta teemaa. Jotain vähän erilaista, sellaista mikä ei tulisi joka blogissa vastaan. Nämä erinäiset kokeiluni ainakin sivuilla vierailleet lienee huomasivat. Yleensä säädän suoraan omalla koneella ja lähetän sitten valmiin jutun blogiin, mutta nyt tuli askarreltua suoraan ”on-line”, mikä on toki huono tapa. Pari aika lupaavaa teemaa tuli vastaan, mutta lopulta luovuin molemmista. Ensimmäinen olisi vaatinut aika paljon muutoksia jo kirjoitettuihin juttuihin, jolloin tulin siihen tulokseen että aika ei riitä. Toisessa taas oli ulkoasu paremmin kohdallaan ensi silmäyksellä, mutta fontit olivat ympäri sivua milloin mitäkin, eri elementtien asettelussa oli toivomisen varaa ja muutama muu juttu vielä päälle, joten css-tiedosto olisi pitänyt lähestulkoon kirjoittaa uudelleen. Siinä vaiheessa on jo sitten melkein sama tehdä koko teema itse ja siihen ei aika tällä hetkellä kerta kaikkiaan riitä. On suorastaan hämmentävää, millainen määrä Googlella löytyy WordPress teemoja sopivilla hakusanoilla, kuten esimerkiksi vain WordPress Themes (Google: Noin 104 000 000 tulosta, mitä en oikein usko), ja kuinka suuri osa niistä on täysin käyttökelvotonta roskaa (ihan kaikkia en ole käynyt läpi). Ilmeisesti tarkoitus on vain saada oma teema ulos ja nimeä sitä kautta, jolloin voi saada jotain leipätyötä paremmin alalta. On jotenkin kornia huomata, että se aloitussivu missä niitä teemoja on esillä ja en siis tarkoita demosivua, on usein todella tyylikäs ja toimiva, mutta sehän ei taas tietenkään ole jakelussa. Joka tapauksessa nyt mennään vakioteemalla, ja mikäs siinä. Pääasia että toimii. FacebookTwitterPinterestGoogle +1LisääDiggRedditLinkedInTulostaTumblrPocketStumbleUponSähköpostitse\tBlog, blogiBlog, General\t21.10.2010SwitchXPermalink\t2 Comments\tRSS-syöte ja kuvan asetukset\nEräs lukija kirjoitti sähköpostia ja koska asia saattaa kiinnostaa muitankin lukijoita, vastailen suoraan tänne blogiin. Toiveena oli että RSS-syötteessä olisi tarjolla aina koko teksti pelkän lyhennelmän sijasta, kuten oli joskus aiemmin. Olen asettanut asetuksista koko tekstin näkymään, mutta jostain tekstistä näkyy tosiaan vain osa.\nToinen itseäni häiritsevä asia on kuvien liittämisen asetukset. Kuvan voi määritellä näkymään esimerkiksi pienenä tekstin sivussa, mutta klikkaamalla saadaan täsyikokonen kuva. Hyvä homma, paitsi nykyisellä teemalla kaikki kuvat näkyvät asetuksista riippumatta täysikokoisina.\nMolemmat ogelmat liittynevät uusimpaan oletusteemaan. Joko asia korjaantuu seuraavissa päivityksissä, pitää korjata käsin tai vaihtaa teemaa.\nFacebookTwitterPinterestGoogle +1LisääDiggRedditLinkedInTulostaTumblrPocketStumbleUponSähköpostitse\tBlog, blogiBlog\t10.10.2010SwitchXPermalink\t2 Comments\tPost navigation


Äänieristetty Kotelot ja ulosvetimet - Tuuletus - Ilmasto : 66 produits - Culture Indoor\n> Tuuletus - Ilmasto>Äänieristetty Kotelot ja ulosvetimet\nTutustu osasto omistettu extractors jo äänieristys, graafinen suunnittelu, jossa laajennettu vaahto ja / tai puulaatikossa. Tarjoaa merkittäviä vaimennus ääniä valmistettu yleisesti tavanomaisella linko.\nKuuluisia tuotemerkkejä kuten ISOMAX linja voi suodattaa , vaihtelee SonoBox , TTI tai viimeinen TT Silent of Winflex Ilmanvaihto ...\nMutta myös äänieristys laatikko kokoonpano, IsoBox , melamiinin ja puu katettu (sisäpintojen) mukaan vaahdotetun vaahto. Paremman kuulo mukavuutta. Nopea täytäntöönpano. Soveltuu kaikentyyppisiä poistolaitteita UFO malleja. Ja tehokas.\nTutustu myös laatikot Air Box Yksi erittäin hiljainen!\nParas hintoja äänieristetty laatikot ovat Culture Indoor.


Luetaanko tämä?: Minä itse tiedän -kortit, eli leikkimielistä visailua lasten kanssa SIS. ARVONNAN\nSaimme Oppi&ilolta kesällä paketin, joka sisälsi mielenkiintoista ja hauskaa puuhasteltavaa sekä tutkittavaa meidän 1- 5-vuotiaille lapsillemme. Kirjoitin paketin sisältämistä tehtävävihkoista jo aiemmin täällä, ja lupasin silloin esitellä teille myös lapsiamme suuresti kiehtoneen Minä itse tiedän. 100 hauskaa tehtävää -kuution. (HUOM! postauksen lopussa arvonta)\nKuutio sisältää sata tehtävä- ja kysymyskorttia, joiden parissa meidän lapsemme viihtyivät tovin jos toisenkin. Kysymyskortit on jaoteltu neljään kategoriaan: Tiedätkö?, Iloinen arki, Oivalluksia ja pohdintaa sekä Kirjaimia ja numeroita.\nSiniset Tiedätkö? -kortit ovat lapsen tietovisakortteja. Niissä havainnoidaan omaa ympäristöä ja suomalaista luontoa. Korttien kysymyksen liittyvät esimerkiksi kasveihin, eläimiin, ruokiin, vuodenaikoihin ja viikonpäiviin.\nKeltaisissa Iloinen arki -korteissa on kysymyksiä, joiden avulla harjoitellaan tunteiden nimeämistä, niiden tunnistamista, ja mietitään muun muassa, miltä tuntuu, kun joku tulee halaamaan tai kun jäätelö tippuu. Lisäksi keltaisissa korteissa harjoitellaan kuvahahmottamista.\nVihreät kirjaimia ja numeroita -kortit sisältävät nimensä mukaan laskemiseen ja arvioimiseen sekä kirjaimiin ja äänteisiin liittyviä tehtäviä. Haastavimmissa tehtävissä muodostetetaan kirjaimista sanoja ja suoritetaan kuvien avulla jakolaskuja (esim. jaetaan karkkeja kavereiden kesken).\nPunaisten Oivalluksia ja pohdintaa -korttien kysymykset ja tehtävät harjaannuttavat lapsen päättelykykyä. Näissä tehtävissä lapsi joutuu esimerkiksi miettimään, mikä asioista ei kuulu joukkoon tai miten jokin tietty esinejono jatkuu. Näissä, kuten muissakin tehtävissä, on tärkeää kysyä lapselta, miten hän päätyi tiettyyn vastaukseen. Minä ainakin huomasin, että lapsi keksi vastauksen, joka oli aivan oikein, mutta eri kuin korttien tekijät olivat ajatelleet. Silloin keskustelimme muistakin erilaisista vaihtoehdoista, joita meille tuli mieleen.\nLapsi vastaa korttien tehtäviin laittamalla sormen läpi reiästä sen kuvan kohdalta, jossa hänen mielestään on oikea vastaus. Kortti käännetään ympäri, ja jos sormi pilkistää reiästä, jota Yrre-orava osoittaa, on vastaus oikein.\nKysymykset on suunnattu 4 - 6-vuotialle, mutta hieman soveltaen myös kolmevuotias pääsi tekemiseen mukaan. Meidän viisivuotiaamme oli ja on edelleen innoissaan, kun pääsee testaamaan omaa osaamistaan, ja vaikka osa korttien kysymyksistä on hänestä ihan lällyjä, löytyy joukosta myös haastavampia kysymyksiä, joita olle pohtineet yhdessä.\nNyt minulla on ilo arpoa teidän kesken Oppi&ilo -tehtävävihkopaketit, joiden parissa voi tällaisena sateisena päivänä mukavasti kuluttaa aikaa samalla uutta oppien. Arvontaan voivat osallistua vain blogin rekisteröityneet lukijat ja Facebook-seuraajat/ tykkääjät.\nA-paketti vasemmalla, B-paketti oikealla\nA-paketti sisältää Maailman ympäri - värikästä siirtokuvapuuhaa -tehtävävihon (5 - 10-vuotiaille) sekä Pyyhittävät ensimmäiset kirjaimet - aakkospuuhaa kynä kädessä -tehtävävihon (4 - 5-vuotiaille). B-paketissa puolestaan on tuo sama Maailman ympäri -siirtokuvavihko ja sen lisäksi myös 3 - 4-vuotialole suunnattu Pyyhittävä heikun keikun - kynäpuuhaa pienemmille -vihko.\nJätä siis kommentti tähän postaukseen tai blogin Facebookissa olevaan arvontapostaukseen ja kerro kumman paketin haluaisit voittaa A:n vai B:n. A-paketin sisältö on esitelty tarkemmin täällä.\nArvontaan voi osallistua 9.9. - 16.9. välisenä aikana, ja suoritan arvonnan 17.9. Voittajalle ilmoitetaan henkilökohtaisesti, mikäli kommentissa on mukana sähköpostiosoite.\nEDIT. 10.9. Koska arvonta on vain blogini rekisteröityneille lukijoille ja Facebook-seuraajille (katso säännöt ylempää), anonyymit eivät voi osallistua. Jos olet epävarma, oletko rekisteröitynyt lukijaksi, voit tarkistaa tilanteen blogin oikealla olevasta Lukijat-palkista. Toivon myös, että merkitset kommenttiin, oletko blogin rekisteröitynyt lukija vai Facebook-seuraaja.\nTunnisteet: alakouluikäiset, arvonta, esikouluikäiset, leikki-ikäiset, oppi & ilo, puuha- ja tehtäväkirjat, Sanoma Pro Oy\nReetta l 9. syyskuuta 2017 klo 13.03\nMinua kiinnostaa enemmän B-paketti 😊\nanna s. 9. syyskuuta 2017 klo 13.27\nB-paketti olisi ihana meidän pojalle :)\nJohanna R. 9. syyskuuta 2017 klo 13.51\nB-paketti sopisi meidän juniorille 🙂\nHilda Hissu 9. syyskuuta 2017 klo 14.12\nMolemmat vaikuttavat mukavilta paketeilta, valintani olisi A :)\nAnonyymi 9. syyskuuta 2017 klo 14.12\nA-paketti olisi loistava meidän lapsille!\nJonna 9. syyskuuta 2017 klo 16.39\nOppi ja ilo -tuotteet on kyllä ihania! Itselle on tutuin sarjan tarinakortit, joista on riittänyt paljon iloa eri lapsiryhmien kanssa toimiessa ja niitä on tullut käytettyä monella tapaa: tavallisessa tarinankerronnassa, runojutuissa, apuna nukketeatterissa ja niin edelleen. Olisi kiva voittaa paketti B :)\nmummo 9. syyskuuta 2017 klo 16.52\nA paketti olisi kiva. mummolta@gmail.com\nTitta 9. syyskuuta 2017 klo 23.21\nA-paketti olisi mukava. :) titta(at)iki.fi\nSanna 9. syyskuuta 2017 klo 23.26\nB paketti olisi kiva :)\nPiiuli 10. syyskuuta 2017 klo 9.40\nOppi&Ilo-tuotteiden parissa on meilläkin viihdytty monet kerrat. :) B-paketti olisi mieluinen.\nBlogger-lukijana mukana arvonnassa. piivoitto@gmail.com\nKatriina 10. syyskuuta 2017 klo 10.08\nRita A 10. syyskuuta 2017 klo 15.06\nEttä voikin olla taitavasti laaditut tehtävät ja niin kivassa muodossa ! ❤\nMinäkin olen usein (opettajana) huomannut että lapsi / oppilas antaa oikean vastauksen,\nvaikka se ei välttämättä ole sama mikä oppimateriaalin tekijällä on ollut mielessä.\nJuuri tuo on oppimisessa niin kivaa että voi punnita ja pohtia eri mahdollisuuksia 🙂\nMinulle kelpaa kumpi tahansa paketti jos arpaonni suosii... Kumpi mahtaisi olla parempi\nopetettaessa suomea ulkomaalaisille? Paketti A?\nKia/ Luetaanko tämä? 11. syyskuuta 2017 klo 8.48\nMä tykkään kyllä näistä Oppi&ilo -tuotteista, koska ovat yleensä niin hyvin laadittuja ja tehtyjä. Mä laitan sinut tuohon A-pakettiin! :)\nMarja-Liisa 10. syyskuuta 2017 klo 16.30\nMukana arvonnassa, ensisijaisesti A voisi olla passelimpi.\nHippo hiiri 11. syyskuuta 2017 klo 11.11\nBlogger-lukijana mukaan A-paketin arvontaan. :)\nPitsi 11. syyskuuta 2017 klo 11.33\nMukaan kivaan arvontaan! Meillä Oppi ja ilo tuotteet ovat olleet tykättyjä ja innostaneet lapsia eri vaiheissa monissa jutuissa. B paketille olisi varmaan meillä tällä hetkellä enemmän käyttöä. Olen ainakin Facebook seuraaja (luultavasti olen myös rekisteröitynyt lukija)...\nKia/ Luetaanko tämä? 14. syyskuuta 2017 klo 9.44\nNäistä on kyllä hyötyä. Huomasin, että nyt jopa r- ja s-kirjaimien ääntämiseen on omat harjoitukset. :)\nHenna73 11. syyskuuta 2017 klo 20.24\nA-paketti nappais :) Ja blogger-seuraajana mukaan\nElise H. 11. syyskuuta 2017 klo 22.10\nMukana A-paketin arvonnassa! Olen rekisteröitynyt lukija.\nMari V 13. syyskuuta 2017 klo 8.34\nA-paketti olisi sopiva kummipojalle :) Seuraan fb:ssä sekä ole rekisteröitynyt lukijasi.\nkaija 13. syyskuuta 2017 klo 14.46\nB paketti, kaimaen1(at)luukku.com\nTerhi J. 13. syyskuuta 2017 klo 21.47\nA-paketti olis kiva pojilleni.


Kokemuksia ovulaatiotesteistä, vol. 2 - Page 15 - Vauvakuume - Vauva.infon foorumi\nJoo, voisin ostaa! Ellei tää oo mun tärppikierto?\nMinä oon saanut aina tosi vahvan testiviivan davidin liuskatesteillä. Niissä on vaan mulla ollu se huono puoli, että ne antaa tosi paljon haaleita viivoja, ja joskus aika vahvojakin, vaikkei ovis ole vielä tulossa. Pitää vaan muistaa, että se oikee testiviiva oviksen aikaan on tosiaan ihan selvästi yhtä vahva, kun kontrolli. Mammaksin liuskat toimii mulla kans. Niissäkin tulee kyllä oviksen aikaan yhtävahvat viivat. Niissä vaan huomannu sen huonon puolen, että jos ei muista käydä ajoissa kattomassa sitä tulosta, niin se kuivahtaa ja haalenee aika nopeeta. Davidillä ei mulla ainakaan tulos oo muuttunu ajan kanssa miksikään.\nMä olen tilannut ja käyttänyt Raskauskeijulta tilaamiani Davidin liuskatestejä, nyt kun olen täällä lueskellut päätin kokeilla myös Mammaksin testejä. Kuori tuli pari päivää sitten ja yllätyksekseni ne olivat aivan samoja Davidin liuskatestejä Ohjeet olivat erilaiset (lieneekö kumpikin paikka kääntänyt omansa). Osaatteko sanoa onko aina ollut näin? Ja mä vaan ymmärsin jotenkin väärin kun luulin niiden olevan eri merkkisiä?\nMammaksin testit on ainakin vielä kesäkuuhun asti olleet wondfo one step merkkisiä?\nEikö davidit ole niitä vaalean punaisia? Ja wondfo one stepit on vihreitä niinkun varmaan aika monen merkin ovistestit.\nDavidin on tosiaan niitä vaaleanpunaisia. Nämä olivat aivan samanlaisissa Davidin pakkauksissa, aivan identtiset siis. Ohjeet olivat muotoa One Ste LH liuskatesti, Mammaksilla siis. Perin outoa.\nmuoks. Kävin vielä katsomassa, kuvissa on niitä vihreitä testejä, kuten olen täälläkin kuvissa nähnyt. Samoin ne liuskaraskaustestit olivat samoja Davidin testejä.\nEdited September 26, 2014 by andra\nandra! oho! ehkä he on siis viimeaikoina vaihtaneet wondfo one stepeistä noihin davidin testeihin! nettisivuillahan ei lue testillä mitään merkkiä, eli sinäänsä eivät "lupaile" mitään, mutta ainakin joulukuusta 2013 kesäkuuhun 2014 ne mammaksin liuskatestit oli noita wondfo one steppejä. niin lh, kuin hcg -testitkin.\nMesi: näin on ilmeisesti käynyt. Koska eivät mitään lupaile, siksi en laittanutkaan ko. firmaan mitään viestiä vaan tulin tänne ihmettelemään. Eipä tässä nyt mitään vaarallista käynyt, mitä mulla on nyt joku supertuplatukkupakkaus niitä\nKiitos kaikille todella hyvistä vinkeistä!\nMahtuuko tänne mukaan? Olen ihan uusi ja löysin tänne suosituksen kautta. Olisi ihana löytää foorumi missä höpistä vauvakuumeesta, kun ei muualle voi.\nTein viime viikolla ensimmäiset ovistestini ikinä. Tulkitsin niin että alimman kohdalla alkoi ovis, sillä tuon vahvempaa ei tullut ja kuten huomaa, on ylin jo haalea. Vai miltä vaikuttaa? Yk3 menossa\nAlin (ja ehkä vielä toisiks alinkin) on minusta testiviivan vahvuisia, joten noiden päivien jälkeen ajottaisin oviksen (ovulaatiohan siis tapahtuu n. 24-36h tuon testissä näkyvän hormonihuipun jälkeen) noi on siis aikajärjestyksessä alhaalta ylös?\nJuuri niin noiden ylempien jälkeen, tänään tehdyissä on erittäin heikko viiva eli ovis on kai nyt ohi... Luulin vain että viivan pitäisi olla kontrolliviivaa vahvempi, mutta ei se sen vahvemmaksi koskaan mennyt.\nJoko tämä olisi ovisplussa vaikka viiva onkin vain osittain (reunasta) kontrolliviivan vahvuinen?\n^ mulla on muistaakseni ollut plussaa edeltävä testi tuon näköinen. Testaa vaikka illalla uusiksi?\nNyt tänään sain wondfo one stepillä selvän ovisplussan, kun davidin testit jäivät aina vajaiksi tai haaleiksi. Wondfo one step oli myös selvästi pari päivää negatiivinen, ei viirun viirua, kunnes eilen näkyi hailakka. Eli vaikuttaa luotettavalta!\nHienoa akasha, että ne toimi! Ovikselle jee!\nMinäkin sain vihdoin tänään ovulaatioplussan pc testillä. Liuskatestillä en varmaan noin vahvaa ole aiemmin saanu!\nKäyvätköhän Clearbluen perusdigitaalisen ovistestin tikut uudenmalliseen ovistestiin (Advanced)?\nOnko se se mikä näyttää 4 otollisinta päivää? En usko että vanhat tikut käy kun testin ominaisuudet on eri, mutta en toki vannomaan mene.\nEdited October 6, 2014 by mesi\nMinäkin luulen, ettei samat tikut käy Mutta en voi olla varma\nTäällä oli aiemmin puhetta siitä, että kannattaa todennäköisinä ovispäivinä testata vähintään kaksi kertaa päivässä. Minäkin olen tätä noudattanut ja tämänpäiväinen taas kerran tukee tätä ajatusta. Alkuiltapäivästä testissä oli hailakka viiva ja nyt illalla kontrolliviivaa vahvempi viiva. Joku kyseli jossain vaiheessa ketjua, voiko viiva olla välillä haaleampi ja sitten taas vahvistua. Minulle kävi nyt niin, että kp9-11 vaikutti viiva vahvistuvan, mutta sitten kp12-13 viiva olikin haaleampi. Ovisplussa tuli kp15.\nMullekkin muuten tuli nyt viimeksi mammaksilta davidin testiliuskoja. Ovat näköjään vaihtaneet.\nEn tiiä onko raskauskeijulta tullut sitten ennen Davideja, mutta pari viikkoa sitten tuli taas sieltä ProMatrisin OneStepejä. Mistäköhän niitä Wondfon testejä saisi?\nwondfoja sai ennen mammaksilta, mutta kesän jälkeen ovat kuulemma vaihtuneet davideihin. :<\nHei! Onko täällä kokemuksia clear bluen digitesteistä? Onko jollain jääny hymynaama saaatta oviksesta huolimatta? Kun nuiden herkkyyshän on 40ml/u kun osan testeistä alemppi 20-25ml/u ja jostain luin että kaikilla hormonitaso ei nouse nuin korkeaksi.\nJa sitten vielä semmonen että kumpi tulee ensin, ovisoireet vaiko ovisplussa?\nTäällä aivan noviisi näissä asioissa


Kainuun käräjäoikeuden Talvivaaran kaivoksen ympäristörikoksia koskevat tuomiot — University of Helsinki\nKainuun käräjäoikeuden Talvivaaran kaivoksen ympäristörikoksia koskevat tuomiot\nJulkaistiin ainakin seuraavissa sanomalehdissä: Turun Sanomat, Aamulehti, Kaleva, Lapin Kansa, Satakunnan Kansa, Keskipohjanmaa ja Kainuun Sanomat.\nTiivistelmä haastattelusta, Maria Kalliokoski, Lännen Media Uutishuone:\n"Ympäristöoikeuden professori Kai Kokko Helsingin yliopistosta sanoo käräjäoikeuden päätöksen linjaavan yritysten ympäristövastuuta ja erityisesti sen rikosoikeudellista puolta.\nHän pitää tärkeänä oikeuden linjausta siitä, ettei rikosta voi arvioida pelkästään lupaehtojen rikkomisen perusteella. Myös ympäristösuojeluperiaatteet on otettava lain tulkinnassa huomioon.\nTalvivaaran tapauksessa oikeus päätyi arvioimaan laiminlyöntejä kuten vesien varastoimista kipsisakka-altaaseen ja avolouhokseen laajasti rikos- ja ympäristönsuojelulakien perusteella. Näin huomioitiin myös esimerkiksi maaperän pilaamiskielto ja toiminnanharjoittajan velvollisuus olla selvillä asioista.\nTuomioistuin päättää näytön perusteella, onko tuomio ehdollista vankeutta vai sakkoa. Kokko sanoo, että arvottamalla ympäristölle aiheutunutta merkittävää haittaa eri tavalla olisi voinut päätyä toisenlaiseenkin ratkaisuun.\nKokko uskoo, että kaivosteollisuus on kiinnostunut päätöksestä jo pelkästään imagosyistä. Ympäristölupia on myös muilla teollisuuden aloilla, joille on niin ikään merkitystä, millainen ympäristörikostuomio on annettu suuresta kaivosyhtiöstä.\n– Päätöksellä on suuri merkitys yhteiskunnallisesti. En olisi yllättynyt, jos tämä ei jäisi käräjäoikeuden päätökseksi.\nKainuun käräjäoikeuden antama tuomio Talvivaara-oikeudenkäynnissä on huomattavasti lievempi kuin syytteet. Kokko huomauttaa, että sakkojen lisäksi omat oikeudenkäyntikulut ovat ilmeisen suuret eikä niitä korvata tuomituille. Lisäkuluja seurannee myös yksityisoikeudellisista vahingonkorvausvaatimuksista, joista oikeus päättää erikseen."\nLännen Media Uutishuone


Honda CX 500 C 500 cm³ 1978 - Äänekoski - Moottoripyörä - Nettimoto\nJuuri huollettu, erittäin hyväkuntoinen museorekisteröity Honda. Uudet renkaat ja akku. Museoinnin jälkeen ajettu alle 2tkm. Vakuutusmaksu n.40€ vuosi. Myydään vähäisen käytön vuoksi. Yhteydenotot vain puhelimitse numeroon: 0400949060.\nJuuri huollettu, erittäin hyväkuntoinen museorekisteröity Honda. Uudet renkaat ja akku. Museoinnin jälkeen ajettu alle 2tkm. Vakuutusmaksu n.40€ vuosi. Myydään vähäisen käytön vuoksi.\nYhteydenotot vain puhelimitse numeroon: 0400949060.\nNettimoto ID 2065302


”Jos olisin jatkanut sillä tiellä, olisin jo kirstussa” – Alexi Laiholla meni 10 vuotta sitten liiankin lujaa - Soundi.fi\nSosiaalisessa mediassa on liikkunut viime aikoina leikkimielinen kymmenvuotishaaste, jossa käyttäjät ovat postailleet kymmenen vuoden takaisia kuvia tuoreimpien kuviensa rinnalle ja innostuneet miettimään elämänsä muutoksia.\nKymmenen vuotta sitten Children of Bodom oli juuri julkaissut Blooddrunk-albumin (2008). Jos selailee tuon aikaisia haastatteluja vaikkapa Soundin tai Infernon sivuilta, toistuvat tietyt teemat täysin peittelemättä.\nLaiholla oli tapana tehdä haastatteluja krapulassa, studiopäivätkin saattoivat olla lievää selviytymistaistelua ja yhtenä kantavana teemana oli, mikä ruumiinosa oli milloinkin mennyt rikki ”tammikuun kirouksen” takia.\n”Ei vittu… tammikuun kirous… Olin jo unohtanut koko jutun”, Laiho hymähtelee kuin päätään pudistellen.\n”Sillon oli tosiaan vaikka mitä luunrikkoutumisia ja kaikenlaisia Jackass-incidenteja, jotka olivat aina muka tahattomia onnettomuuksia, mutta silkkaa kännisekoiluahan ne useimmiten oli. Juopon tuuri kantoi aina siihen tiettyyn pisteeseen asti, kunnes olikin joku ranne tai muu paskana, ja siinä sitten manailtiin tarinoita jostain tammikuun kirouksista.”\nKymmenen vuoden takainen Alexi tuntuu siis aika vieraalta hahmolta pian 40 vuotta täyttävän Alexin mielestä?\n”Kyllä tuntuu, ja onneksi tuntuukin, koska vaikka noi kaikki sekoilut oli hauskoja aikoja siihen asti, niin en mä vaan jaksa enää sellaista. En sitä, ettei muista puolesta illasta mitään, en niitä vitunmoisia kanuunoita ja en varsinkaan sitä, että siitä kaikesta muusta rundielämästä meinasi tulla tärkeempää kuin itse musasta.”\n”Jos mä oisin jatkanut sillä tiellä, millä vielä kymmenen vuotta sitten olin, olisin just nyt kirstussa sen sijaan, että puhuttaisiin Bodarien kymmenennestä levystä. Se oli vähän sellanen kierre, että se, mikä oli aluksi pientä juhlimista, olikin yks kaks sitä tavallista elämää ja eniten perseestä siinä kuviossa oli tietenkin keikat.”\nLaiho tarkentaa, että hän on aina pitänyt ehkä kaikkein eniten elämässään juuri keikoista, mutta numeroiden kertyessä ikätauluun ja elämäntapojen huonontuessa pääsivät prioriteetitkin keikahtamaan väärinpäin.\n”Ei siinä ollut enää mitään järkeä, että me oltiin etuoikeutettuja soittamaan ympäri maailmaa etu- ja takaperin, mutta kankkusien takia ne keikat olivat sellasia parituntisia selviytymistaisteluja.”\n”Kyllä sitä vielä nykyäänkin on toisinaan hauskaa vetää ihan rehelliset kännit, mutta nyt kun en enää dokaa rundeilla, osaan nauttia kaikesta paljon enemmän. Se sai mut ymmärtämään, että oon vittu dokannu ihan kaiken. Se on nähty.”\nRock’n’roll-elämäntavoistaan tunnettu Laiho on joutunut suurennuslasin alle myös raittiimman linjanvetonsa jälkeen. Uuden albumin kynnyksellä Children of Bodom julkaisi muutamia soittovideoita, joissa hoikka Laiho esitteli albumin biisejä.\nKommenttikentät täyttyivät välittömästi kommenteista, joissa ”somelääkärit” analysoivat Laihon ulko-näköä.\n”Joo, siis mä oon kuullu teorioita, että mulla on ainakin kolme erilaista syöpää, pahalaatuisia syömishäiriöitä ja lisäksi käytän ainakin crackiä, metaa ja vaikka mitä kamaa, minkä takia näytän nykyään tältä miltä näytän”, Laiho sanoo.\n”Mä voin kertoa terveisiä sinne somelääkäreiden vastaanotoille, että musta tuntuu just nyt paremmalta kuin ikinä ja jos tässä ei enää ole koko kroppa turvoksissa nesteestä koko ajan, niin sen ei tarvitse tarkoittaa sitä, että tässä on alettu narkkareiksi tai ollaan kuolemantaudissa. Älkää huoliko, mä en ole tollasta kamaa koskaan edes kokeillu.”\nLue koko haastattelu Soundista 2/19.


Talotekniikka | HH-kiinteistöpalvelut Oy\nKun tekniikka toimii, talo toimii.\nTekniikka on olennainen osa nykykiinteistöjä. Lämmityksen, sähkön, veden ja ilmanvaihdon lisäksi on huolehdittava usein myös ilmastoinnista ja muista jäähdytysratkaisuista sekä yhä useammin myös talon automaatiosta.\nPidämme huolta talotekniikasta kokonaisvaltaisesti, myös tulevaisuuden tarpeet muistaen. Kiinteistöjen omistajien ja käyttäjien etu on, että niin rakennuksen kuin eri teknisten ratkaisujenkin elinkaari ja energiatehokkuus vaikuttavat huoltokäytäntöihin.\nTalotekniikka kiinteistöjen palveluksessa.\nPutkityöt ja ilmanvaihto\nAsiakkaidemme kirjo on laaja. Pien- ja kerrostaloista liikerakennuksiin ja teknologiakeskuksiin. Tiivis yhteistyö kaikkien merkittävien laitteisto- ja ohjelmistotoimittajien kanssa pitää osaamistamme yllä.\nRakennekorjaukset ja remontit, kuten maalaus- ja tapetointityöt, lattia- ja mattotyöt kuuluvat myös taloteknisiin palveluihimme. Märkätilojen saneeraukset teemme VTT-sertifioidusti.\nApu on lähellä.\nTarjoamme laajasti talo- ja rakennusteknisiä palveluita; korjaamme viat ja urakoimme kaikki lämpöön, veteen, ilmanvaihtoon, rakenteisiin, sähköön ja automaatioon liittyvät työt. Lisäksi valvomomme palvelee ympäri vuorokauden ja vuoden jokaisena päivänä – valtakunnanlaajuisesti.\nTurvallisuutta ja varmaa toimintaa.\nSähköosastomme palvelut kattavat laajasti kaikki kiinteistönhuollon piiriin kuuluvat sähkötyöt. Onpa kysymys sitten vikojen korjaamisesta, urakoinnista tai kiinteistöjen kunnossapitotarkastuksista.\nKaikilla asentajillamme on sähköasentajan ammattitutkinto. Panostamme myös asentajien jatkuvaan koulutukseen, osaaminen on ajan tasalla. Tärkeää on myös sähkötöistä kertynyt vankka kokemus. Työt tehdään laadusta tinkimättä ja vastuuntuntoisesti.\nRisto Säkkinen, puh. 010 3950 373, risto.sakkinen@hhkp.fi\nEntistä puhtaampaa huoneilmaa energiaa säästäen.\nEdustamme ja asennamme korkealaatuisia ilman jäähdytys- ja lämmitysratkaisuja, jotka sisältävät kaiken suunnittelusta asennukseen. Käytämme vain Pohjolan vaativiin olosuhteisiin suunniteltuja laitteita. Teemme myös ilmastointi- ja kylmäkonehuoltoa ja -korjausta.\nLisämukavuutta kotiin ja työtilaan.\nLämpöpumppu sopii uuteen ja vanhaan kiinteistöön. Se on vaivaton käyttää ja helppo asentaa. Sillä saadaan työtiloihin edullisesti ja ympäristöystävällisesti miellyttävää lämpöä talvipakkasilla ja viileyttä kesähelteillä.\nIlmalämpö- sekä ilma-vesi -lämpöpumput ottavat lämpöenergian ulkoilmasta ja siirtävät energian huoneilmaan tai lämminvesivaraajaan, jolla lämmitetään patterit, lattialämmitys ja käyttövesi.\nSäästää jopa puolet lämmityskustannuksista\nSuodattaa sisäilman epäpuhtauksia ja vähentää allergista oireilua\nPoistaa kosteutta ja viilentää kesällä\nEnergian hinnan noustessa säästöt lisääntyvät\nJohan Strandberg, puh. 010 3950 429, johan.strandberg@hhkp.fi\nVesi virtaa ja ilma vaihtuu – oikealla tavalla.\nHH-kiinteistöpalvelujen LVI-alan ammattilaiset ovat valmiina palvelukseenne. Teemme kiinteistökohtaiset hana- ja patterisaneeraukset, jäädytystä vaativat korjaustyöt, venttiili- ja säätötyöt, lämmönvaihtimien vaihdot ja monet muut vaativat alan erikoistyöt.\nPidämme kunnossa myös niin ilmanvaihdon koneet kuin ilmastointi- ja jäähdytyslaitteistotkin. Korjaamme moottorit, mittaamme ja säädämme ilmamäärät ja virtaukset. Tarvittaessa seuraamme tilannetta ja huolehdimme siitä, että kaikki toimii niin kuin pitääkin.\nHenri Kallio, puh. 010 3950 442, henri.kallio@hhkp.fi\nPidetään kiinteistötekniikka hallinnassa.\nAutomaation oikealla ja järkevällä käytöllä saadaan usein energiataloudellista hyötyä. Huollamme, korjaamme ja viritämme muun muassa lämmitysverkostot, ilmastoinnit ja muut ohjaus- ja säätötekniikkaa käyttävät laitteistokokonaisuudet optimitilaansa. Hoidamme myös hyvin toimivat ja helposti hallittavat kiinteistötekniikan automaatiohankkeet.\nErityisesti kiinteistönpidon tarpeita ajatellen olemme kehittäneet oman säätö- ja valvontatuotteen – käytännön kokemukset hyötykäytössä.\nOta yhteyttä: Juha Seppi, puh. 010 3950 374, juha.seppi@hhkp.fi\nHälytyskeskus- ja valvomopalvelut\nValvomo ei nuku.\nValvomomme tarjoaa parhaat mahdollisuudet kiinteistötekniikan toiminnan analyyttiseen seurantaan, käyttöön ja raportointiin sekä hälytysten tarkkailuun. Valvomme ympäri vuorokauden. Jatkuvalla seurannalla vältytään yllätyksiltä ja päästään säästöihin.\nValvontaa tarpeen ja kohteen mukaan.\nAnalyyttinen kiinteistötekniikan valvonta\nAsiakaspalvelumme vastaa aina ja vikailmoitukset otetaan vastaan mihin vuorokauden aikaan hyvänsä.\nMyös asiakkaidemme hälytysjärjestelmä tai kameravalvonta voidaan liittää valvomoomme, jolloin otamme vastaan kiinteistöstä tarvittaessa useita erilaisia hälytyksiä – tavallisimmin ainakin murtohälytykset. Hälytyksen vastaanotettuamme ryhdymme välittömästi ennalta sovittuihin toimenpiteisiin.\nHarri Koivisto, puh. 010 3950 372, harri.koivisto@hhkp.fi\nKylmää kyytiä – tarpeen mukaan.\nHuolehdimme kaikkien kylmiölaitteistojen toimivuudesta avaimet käteen -periaatteella. Saneeraamme, huollamme ja korjaamme talous- ja kellarikylmiöt sekä vedenjäähdytyslaitteistot ja ilmastoinnin jäähdytykset. Teemme kaikki lakisääteiset tarkastus- ja huoltotyöt raportteineen ja otamme vastuun säännöllisistä määräaikaishuolloista.\nTunnemme kylmäaineiden käyttöä ja niiden käsittelyä koskevat EU-direktiivit ja Suomen lainsäädännön ja päivitämme tietojamme jatkuvasti. Ammattilaiset kantavat vastuuta myös ilmastonmuutoksen hillinnässä.\nHH-kiinteistöpalveluilla on tarvittavat luvat sähkötöiden tekemiseen ja kylmäaineiden käsittelyyn sekä tehtäviin erikseen koulutettu henkilöstö. Kylmälaitosten asennusliikkeitä ja asennusoikeuksia valvoo TUKES.\nPalveluihimme kuuluvat myös rakennustekniset työt laidasta laitaan. Hoidamme kaikki kiinteistöissä eteen tulevat korjaukset.\nMatto- ja parkettityöt\nNäiden lisäksi muut kirvesmiestyöt kuten aidat, jätekatokset, pihakalusteiden korjaukset sekä leikkikenttien ja leikkivälineiden kunnostukset maanrakennustöineen.\nMeillä on VTT:n myöntämä märkätilasertifikaatti ja annamme aina todistuksen kosteuseristyksestä. Lisäksi laadimme taloyhtiöiden tarvitsemat energiatodistukset.\nNiilo Rautionmaa, puh. 010 3950 376, niilo.rautionmaa@hhkp.fi\nPuhdasta ilmaa on hyvä hengittää.\nHyvä sisäilma tarvitsee puhtaat putkistot. Teemme kiinteistöjen ilmanvaihtojärjestelmien puhdistukset sekä mittaukset ja säädämme virtaamat optimilukemiin. Tarvittaessa kanavistot voidaan myös kuvata. Kaikista toimenpiteistä teemme tarkan raportin.\nMikko Jykelä, puh. 010 3950 375, mikko.jykela@hhkp.fi\nMitataan ensin – tehdään sitten.\nJos kiinteistössä on havaittu ongelmia teemme tarvittaessa monipuolisesti erilaisia teknisiä mittauksia ja tarkastuksia.\nKosteusmittauksilla ja -kartoituksilla selvitetään mahdolliset kosteusongelmat ja sisätilojen lämpökuvauksilla päästään asunnon lämpövuotojen jäljille.\nMittauksista ja tarkastuksista laadimme seikkaperäiset raportit ja annamme tarvittaessa ehdotuksemme korjaaviksi toimenpiteiksi.\npuh. 010 3950 442\npuh. 010 3950 374\npuh. 010 3950 372\nvartiointi-, hälytyskeskus- ja valvomopalvelut


Monroesin keikka Ramopunk-piknikillä 23.7. 2006 on epäilemättä huonoin keikka mitä olen koskaan nähnyt. Samalla se on myös yksi parhaimmista ja epäilemättä hauskin keikka mitä olen livenä nähnyt.\nJo heti keikan alussa oli haistettavissa, että tästä tulee jotain ennalta suunnittelematonta ja poikkeavaa. Päätin jo ensimmäisen biisin aikana tallentaa tapahtuman muistiini ja kameran muistiin niin hyvin kun vain pystyisin.\nJa vaikka heti alussa osasin jo hupaisaa fiaskoa odottaakin, niin kyllä bändi silti onnistui yllättämään täysillä. Keikan aikana se ei nimittäin saanut soitettua yhtään biisiä kunnialla loppuun ja koko bändi hajosi keikan aikana...\n...ja kaiken Monroesin munailun jälkeen Achiessa oli vielä puhtia ja asennetta vetää perään hieno soolokeikka.\nM!ka: Monroes-performanssi: Punkrock-kakofoniaa\nM!ka: Archie Monroe pelastaa pisteet kotiin\nArchie Monroe: Kaikki mennyt ihan putkeen...\nEpäilyksistäni huolimatta bändi sitten lopulta nousi lavalle, vaikka alkuunsa joku soittajista taisi olla hukassa. Basistia väsytti jo keikan alussa ankarasti ja hän istahti soittamaan lavan sivussa olevalle penkille.\n"Voiko joku soittaa noin huonosti?"\nJonkinmoisen pienen härdellin jälkeen kukin sitten löysi itsensä, soittimensa ja paikkansa ja lavalta alkoi kuulua epämääristä "soittoa". Välillä soitto taisi vähän katkeilla, aloiteltiin ehkä alusta uudelleen, kuului manailua ja ohjeita jaeltiin. Ilmeisesti soittajat soittelivat vähän eri biisejä, tai ainakin se siltä kuulosti. Joku yleisössä ihmettelikin, että "voiko joku soittaa noin huonosti?"\n"painu nyt vittuun sieltä"\nEnsimmäinen biisi päättyi jotenkin sekavasti, tai ehkä se jäi kesken, kun Archie käski rumpalia häipymään lavalta. Rumpalilla oli kuitenkin soittofiilis päällä, eikä herra meinannut suostua siirtymään katsomoon. Useiden "painu nyt vittuun sieltä" -kehotusten jälkeen hän lopulta suostui poistumaan lavalta, koukaten tosin mikrofonin kautta antamassa vielä viimeisen kommentin yleisölle.\nMonroesin keikan kääntyminen koomiseksi performanssiksi alkoi olla jo aika ilmiselvää ja oli hupaisaa seurailla mitä seuraavaksi tapahtuisi...\n"Vittu, tää on huonompaa kuin karaoke"\nBassoon siirtynyt kitaristi (vas.) : "Vittu, tää on huonompaa kuin karaoke".\nTaustalla rummuissa yhden biisin jälkeen lavalta pois ajettu Manne (kuva: M!ka).\nTällä kokoonpanolla edettiin kai yhden järkyttävän kakofonisen biisin verran. Lopputulos oli niin surkea, että Archie alkoi ajaa koko porukaa pois lavalta: "Menkää nyt vittuun siitä kaikki!"\nUseimmat lavalla olleet näyttivät ymmärtävän poistua takaisin yleisön joukkoon, mutta yksi sitkeä taustalaulaja jäi ehdotellen, että "vedetään Archie kahestaan".\n"Menkää nyt vittuun siitä kaikki!"\n"Vittu, mä vedin ihan hyvin!"


Joukkomuonituskurssit Savo-Karjalan maanpuolustuspiirissä: Kotiseutuharjoitus SAR POKA 2021 (Joensuu) | Pohjois-Karjala\nJoukkomuonituskurssit Savo-Karjalan maanpuolustuspiirissä: Kotiseutuharjoitus SAR POKA 2021 (Joensuu)\n20.08. klo 17:00\n21.08. klo 17:00\nMURU – Muonitusosaamisen vahvistaminen kylillä -hankkeen tavoitteena on yhteisöllisyyden vahvistaminen kyläruokailuja järjestettäessä ja muonitusosaamisen lisääminen kylätapahtumissa. Samalla luodaan tärkeää valmiusosaamista mahdollisia häiriötilanteita varten. Kurssit ovat maksuttomia ja opetusmenetelmänä on toiminnalliset, tekemällä oppii lähtökohdat. Kurssilaisia ei varusteta suojavaatetuksella, mutta tarjotaan kaikki ruuanvalmistukseen tarvittava materiaali (maskit, vinyylikäsineet, käsidesit jne.). Kenttäkeitinosaaminen on yksi varautumisen ja valmiudenkohottamisen muoto. Kurssit antavat riittävän osaamisen vaikkapa kyläyhteisöjen erilaisten tapahtumien muonittamiseen.\nMuonitetaan kotiseutuharjoituksen joukot tilanteenmukaisessa harjoituksessa, jossa vapaaehtois järjestöt/yhdistykset toimivat viranomaisten tukena laajahkossa yhteisharjoituksessa Pyhäselän vesialueella.\nPerjantaina 20.8. on harjoituksen valmistelut, kenttäkeitin- ja alkusammutuskoulutus. Kurssi alkaa klo 17 Joensuussa (Paloasema tai Hasanniemi) ja päättyy klo 21.\nLauantaina 21.8. on tilanteenmukainen harjoitus, jossa yhdessä Sotilaskodin ja Palokuntanaisten kanssa tuotetaan hälytysmuonitus ja kenttäkeitinmuonitus harjoituksessa mukana oleville viranomaisille ja vapaaehtoisille. Kokonaisvahvuus noin 100 henkilöä. Harjoituspäivä alkaa viimeistään klo 8 ja päättyy klo 17 mennessä.\nLisätietoja: Tiina Anola-Pukkila, 050 448 3321.\nEvent time20.09. klo 10:00 - 12:00\nRuokaa koko perheelle -pikkulapsiperheen ruokakurssi Joensuu\nEvent time17.09. klo 08:00 - 16:00\nORANSSEJA neuleita 17.9.2021 syntyville\nOnko Pohjois-Karjalan Martoissa innokkaita vastasyntyville sopivien, ORANSSIEN töppösten tai myssyjen neulojia? Kansainvälisen potilasturvallisuuspäivän, jota vietetään perjantaina 17.9.2021, teemana on tänä…\nEvent time30.08. klo 15:00 - 17:00\nSienten poimijavalmennukset: Teoria etänä\n30.8. klo 15-17, poimijavalmennuksen perusteet (Teams) Sienien käytön perusteita, poiminta ja käsittely, laatu Jokamiehen oikeudet, muu lainsäädäntö Tutustuminen poimittaviin sieniin…


Liikenneturvallisuutta kuntalaispalautteen innoittamana – Kaarinan Demarit\nKaarinan SDP:n valtuustoryhmä teki valtuustoaloitteen 5.6.2017 koskien liikenneturvallisuuden parantamista Piikkiössä, Hepojoentien ja Toivolinnantien osalta. Aloite sinänsä ei ole erikoinen, se on kuten niin monet muutkin valtuustoaloitteet, jonkun kohdan korjaamista ja parantamista kaupungissamme, mutta yksi asia tekee juuri tästä aloitteesta erityisen. Se, että se tehtiin suoraan kuntalaispalautteen perusteella.\nTällä sivulla on aiemmin kerrottu osallistumisestamme Piikkiö-päiville ja kuinka siellä sai pyörittää onnenpyörää sillä hinnalla, että antoi meille ideoita ja palautetta, kuinka Kaarinasta saataisiin vieläkin parempi paikka elää. Tämän aloitteen idea tuli siis suoraan palautelaatikosta.\nAloitteessa esitetään, että kaupunki ryhtyy selvittämään liikenneturvallisuuden parantamista Hepojoentiellä ja Toivolinnantiellä yhdessä Ely-keskuksen kanssa, koska tiet ovat sen hallinnoimia. Voit tutustua koko aloitetekstiin täällä>>>.\nKuten huomaat, meille tullut palaute luetaan, otetaan huomioon ja viedään eteenpäin kaupungin päätöksenteossa. Älä siis epäröi ottaa yhteyttä.


Tommy Koponen on huolissaan salibandyn nykytilasta | Sivu 2 | Pääkallon keskustelu - dominoivin salibandyfoorumi\nTommy Koponen on huolissaan salibandyn nykytilasta\nAlkaa 16 Maaliskuu 2021\nNiin Koposen kuulemat asiat mistä hän pahastui julkisesti...\nTarkoittaa Suomeksi sitä, että juuri tuolta ne puheet kuulostavat, ei sanasta sanaan, mutta tyyliltään.\nTunnut koko ajan unohtavan sen, että tässä ei ole kysymys nyt pelkästään siitä, mitä Koponen on kuullut tai luullut kuulevansa. On ne korvat muillakin. Mutta itse tunnut hyväksyvän tämän törkypuheen, niin ei voi mitään.\nKorjasin sinun lainaustasi hieman, mutta mitä sinä ehdotat sitten konkreettisena tekona? Oletko sitä mieltä, että nuo ovat lajiin / urheiluun kuulumatonta törkytekstiä? Tulisiko sääntökirjaan tehdä päivitys jotta voidaan kitkeä ko esimerkkiluonteiset sanomiset pois pelistä?\nEnsimmäiseen kohtaan, että itseäni kiinnostaisikin kuulla / nähdä mitä muut ovat sanoneet, koska nyt on vain Koposen puheet tulleet julki.\nToiseen kohtaan, että tämä ei pidä paikkaansa ja pyydänkin sinua poistamaan tuo kohta. Älä vääristele minun sanomisiani.\nViestisi on ristiriitainen. Kerrot tuomitsevasi kaikki verbaaliset ylilyönnit. Toisaalta edellä kerrottu esimerkki oli sinulle ok ja kyse olikin vain herkästä loukkaantumisesta. Kyllä toisen ihmisen ulkonäön pilkkaaminen, vieläpä kahteen kertaan ON ylilyönti vaikka se tehtäisiin sivistyssanoja käyttäen. Lisäksi sinulla tuntuu olevan koko ajan tarve epäillä tapahtunutta valheeksi. Toiminnanjohtaja Autio on luvannut, että TPS käsittelee asiaa ja toivottavasti tulevat jonkinlaisen lausunnon kanssa ulos, heille sopivana ajankohtana, niin saat kuulla sen toisenkin osapuolen version.\nMuutenkin ajatuksenkulkusi noine sitaattien muokkauksineen ja Jumala ja raamattu höpötyksineen on sen verran sekavaa ja kaukaa haettua....että antaapi tämän ajatusten vaihdon jäädä tähän.\nEsimerkiksi tilanne, jossa TPS:n valmennukseen kuuluva henkilö oli pilkannut SPV:n pelaajan ulkonäköä ja kysyttäessä vielä toistanut sen uudelleen, ei ole tunteenpalossa väärin kuultu tai tulkittu tilanne. Lisäksi Koponen oli vielä pilkan kohteena olleelta pelaajalta tarkistanut, mikä oli käytetty ilmaus.\nMutta voithan sinä yrittää selittää mustaa valkoiseksi. Se voi olla pitkä ja mutkainen tie.\nEn ymmärrä tätä, että valmentajat lähtevät mukaan huuteluun! Kyllä valmentajan asemassa pitää pystyä paremmin kuin pelaajan pysytellä tästä pois. Ehkäpä tosiaan olisi tilausta Amun kaltaisille äijille, jotka keskittyvät itse peliin. Ja tarvittaessa vaikka vedetään vihkoon(miltä osin ikinä) menneen pelin jälkeen mäkitreeniä. Hyvä avaus Koposelta. (viestiketjua en nyt millään jaksa enää edes yrittää seurata )\nReaktiot: Laco, Peku ja Säbantteri\nMuistutettakoon mitä aiemmin sanoit:\nMiksi lainasit mua niin, että jätit keskeisimmän pointin pois?\nTuulettaa, psyykata ja mölytä saa niin että vastustajakin huomaa - on OK.\n"Vitun läski" jne kiusaamiset jotka eivät enää liity peliin mitenkään, vaan henkilöön - ei OK.\nVäitän että myös 95% tajuaa heti punaisen langan, koska asia on hyvin yksinkertainen. Ja lopun kanssa näemmä saivarrellaan sitten tarkemmin, jos tarpeen on.\nReaktiot: SPTsäbä, Peku ja Sir James\nVakavammaksi tämä toisen kunnioittamisen puute tulee siinä että ala-arvoista solvaavaa kielenkäyttöä tapahtuu ilman ärsykettä. Jos pelaaja tai valmentaja ei tarvi mitään pelillistä asiaa tai tilannetta kielenkäyttöönsä niin ollaan lähellä samaa jota kutsutaan koulukiusaamiseksi. Tätä samaa tapahtuu myös työpaikoilla jne. Ja tämä ei ole missään tapauksessa hyväksyttävää.\nUskon että Koponen avaa näitä sanomisia TPS:n johtajille mutta jättää herrasmiehenä niitä täällä kertomatta.\nEdelleen, minun pointti on se miten kritiikkittömästi ja naistenlehtienmäisesti suhtaudutaan Koposeen sanomisiin "rohkeana ulostulona ja hienona keskustelun avauksena" tietämättä mikä se totuus lopulta on. Hypätään ensimmäiseen bandwagoniin nopeasti tuomitsemaan.\nSä vissiin sotket nyt tässä jatkuvasti kaksi erillistä asiaa keskenään:\n1) keissin, mitä sanottiin tai ei sanottu TPS-SPV-ottelusarjassa\n2) lajikulttuurin kehityksen yleensä liittyen vastustajien kunnioitukseen\nMä näen, että tämän kyseisen Tommyn haastattelun pointti puhuttelee nimenomaan tätä kohtaa 2. Ja näen myös, että asiasta on kyllä ihan syytä puhua.\nSe on totta, että keissi 1 fasilitoi tämän koko haastattelun, mutta hei - areena on varmastikin avoin sille toisenkin osapuolen näkemykselle, joten antaa tulla vaan sieltäkin osastolta, jos se nähdään tarpeelliseksi.\nItse kun en ole sarjan osallinen fanina enkä pelaajana, niin minua ei näkökulma 1 juurikaan edes kiinnosta. Kommentoin vain yleisellä tasolla. Ja kyllä - mielestäni hienoa puhetta näkyvältä hahmolta.\nHuom: tämä ei tarkoita, että hänen kanssaan pitäisi olla välttämättä samaa mieltä, tai että hänen ylimalkainen heittonsa sarjan jälkeen olisi ollut jotenkin tyylikäs tapa avata keskustelu.\nUskoisin, että usealla pointtina on nyt tässä se, että nyt on tuotu julkisuuteen mielipide lajin huipulta, että olisi ehkä syytä kiinnittää huomiota pelaajien väliseen kunnioitukseen. FinnPeakin kanssa itse aika samoilla linjoilla, Koponen antoi oman avauksensa juuri lajikulttuurin kehityksestä, eikä se välttämättä tarkoita, että hänen sanansa olisi tismalleen oikea. Avaus on nyt tehty, ja varmasti mieluisa lopputulos kaikille olisi, että seuroissa tarkasteltaisiin kukin omia toimintamalleja ja keskusteltaisiin, mikä on ok ja mikä ei.\nNämä psyykkaukset nyt kuuluu urheiluun. Jos pääset asiattomuuksilla vastustajan ihon alle, niin ehkä sen keskittyminen vähän rakoilee, ajoitus pätkii, antaa harhasyöttön tai parhaassa tapauksessa ottaa tyhmän jäähyn.\nIhan sama millaiset arvot Seinäjoella on, muualla ei olla, eikä tarvitsekaan olla pyhäkoulupoikia kun mestaruudesta pelataan.\nEikä ihan uutta juttua ole.\nMuistatko tämän psyykkausvideon? ”Apinoiden planeetta”\nPääkallo.fi:ssä on viime aikoina käsitelty ikäviäkin kentällä kuultuja huuteluita. Eräs lukijamme muistutti, että aiemminkin tapahtui mielen...\nReaktiot: juhasiltanen, Sählymarko, Pirkka ja yksi muu\nOn siinä Koposellakin miettimistä, että miksi kyseinen pelaaja on ylipainoinen, tuolla pelataan pudotuspelejä. Muutenkin toi huutelu, on aika kevyttä, rasismi ja perheestä yms. huutelut sit toki erikseen.\nAivan loistava esimerkki. Joku saattaa loukkaantua toisen puolesta , mutta totuus videon taustalla tai oikeastaan videon jälkeisellä ajalla on että pojat oli ystäviä tuon videon jälkeenkin ja Häkkinen, Lehmussola ja Taajamaa pelasivat samassa joukkueessakin ilman mitään tilanteen jälkeistä ongelmaa. Videolla näkee kuinka Häkkinen onnistuu hermostuttamaan kahta vastustajan pelaajaa mutta kaikki ymmärsi että kyseessä oli pelitilanne eikä henkilökohtaisuutta. TÄSTÄ on kysymys. Urheilussa on paljon ilmiöitä jotka pelin ulkopuolella on suorastaan rikollista. Ajatelkaa vaikka jääkiekkoa jossa nyrkillä lyödään vastustajalta valot sammuksiin. Siviilissä tulisi sakkoa ja jopa vankeustuomio (yleensä ehdollinen) mutta urheilussa parin pelin pelikielto. Ruma puhe ja psyykkaus on vielä kaukana siitä. Nyt vähän öljyä laineille ja turha dramattiikka oikeisiin viitekehyksiin.\nHiukan komppaan Reijaa kyllä, että kovin nopeasti tartuttiin Koposen täkyyn ja siirryttiin hänen täysin asiattomasta tavasta heittää ilmoille maajoukkuepelaajia koskevia lausuntojaan tähän "kuinka paljon härnäystä saa kestää"-keskusteluun, joka toki on tärkeä, mutta eihän sitä nyt tällalailla aikuinen ihminen aloita.\nItse oon koko ajan miettinyt, että mitä jos olisin itse vaikka Kailiala, niin mitä tykkäisin siitä, että on mahdollisesti leimattu ei kentällä, ei joukkueiden kesken, vaan ihan suurimman maakuntalehden sivuilla potentiaaliseksi koulukiusaajaksi. Ei se varmaan hirveästi lämmitä.\nSanoisin siis, että Koponen ei todellakaan ole tässä ollut mikään herrasmies, vaan selvästikin kaveri, jota on vastustajan dominointi pänninyt, ja joka on (toivottavasti) harkitsemattomuuttaan antanut tuollaisen lausunnon antanut. Ja sitten ei ole riittänyt se rohkeus sanoa, että nyt toimin väärin aiheuttassani tällaisen julkisuusrumban, minun olisi pitänyt antaa tämä palaute ihan kahden kesken.\nSitten olisi voinut aloittaa keskustelun, jossa nostaa sääntöjä esille. Aivan varmasti olisi silloinkin yleisöä riittänyt. Nyt tuli leimanneeksi aika monta sellaista, jotka eivät sitä leimaa ansaitse.\nReaktiot: FinnPeak, Watson, Mikael on höpötys ja 5 muuta\nAikamoinen kiihko saada Koponen koko jutun syntipukiksi. Ok, sovitaan nyt, että Koposen ajoitus, tapa ja tyyli tuoda asia esiin oli huono, ajattelematon, ja ehkä aiheettomasti leimaavakin.\nVoitaisiinko jatkossa puhua itse asiasta? Tai jos, jonkun mielestä se, että haukkuu kentällä toista esim. läskiksi on soveliaampaa kuin se, että joku nostaa asian esiin, niin kai se sitten niin on. En ymmärrä sitä urheilun koodistoa, että kentällä tai sen läheisyydessä voi sanoa pelipäivänä jotain sellaista, mitä ei koskaan sanoisi esim. kaupungilla toisen nähdessään.\nSe, että vihaa SPV:tä eikä tykkää Koposesta ei muuta niitä tosiasioita jotka tapahtui TPS-SPV sarjassa. Nuo asiat ovat tässä kohtaa kuitenkin toisarvoisia. Tärkeämpää olisi keskustella niistä aiheista yleisesti salibandypiireissä, jotka nousivat Tiiran ansioikkaassa artikkelissa esiin tänään. Nyt väki pelkää, että Koponen nostetaan tämän ansiosta jotenkin jalustalle tai hän saa jotain ansaitsematonta arvonantoa. Jos haastattelussa samat asiat olisi sanonut vaikka Kuitunen, nyt täällä keskusteltaisiin itse asiasta. Nyt jokaisen, joka haluaa aihetta kommentoida, pitää muistaa muistuttaa kuinka tyhmä Koponen oli lauantain lausunnossaan tai ainakin korostaa, ettei välttämättä ole Koposen kanssa samaa mieltä. Itse asialle olisi hyväksi, kun unohdettaisiin kokonaan kenen suusta ajatukset on lähtöisin ja keskityttäisiin siihen, mistä tässä on kyse. (Siis nimenomaan tässä Casen osassa 2.) Olisiko myös hyvä, että otsikko tälle ketjulle muotoiltaisiin jotenkin toisin, ilman Koposen nimeä, niin ajatukset pysyisivät paremmin raiteillaan?\nKoponen on hieno urheilumies. En kyllä osaa tässä nähdä syyllistämistä.\nSilti olen itse sitä mieltä, että psyykkaus kuuluu huippu-urheiluun. Ja sitten, kuten muissakin rikkeissä, on rajat, joiden ylittämisestä seuraa käytösrangaistus.\nMutta, itse kulttuurissa on se heikkous, että se näkyy jo junnuissa. Ne jotka ei sitä joukkuelajien suunsoittoa kestä tuppaa lopettamaan siinä 12-20 ikäisenä. Että valmentajilla kasvattajina junioreissa olisi kyllä vastuuta luoda modernimpaa ja vähemmän testosteroninkäryistä kulttuuria.\nKuitenkin huippusarjat ja erityisesti ratkaisupelit on jo sitten oma maailmansa ja niissä otetaan kaikki mahdolliset keinot käyttöön, sekä mennään siellä kuuluisalla harmaalla alueella niin fyysisesti kuin henkisesti. Se kuuluu huippu-urheiluun. Ei kukaan kadulla ketään kylmäksikään kolaisi, mutta kentällä sekin joskus kuuluu asiaan, ainakin tietyissä rajoissa. Sitten jos mennään yli, silläkin on seuraamuksensa.\nTietysti junnut ottaa mallia huippupelaajista, joista joku on paha poika, joku maalintekijä jne.\nMutta se junnujoukkueen valmennus ja johto, siellä se kasvatus tulee tehdä. Sitten jonain päivänä meillä on erilainen sukupolvi liigassa.\nOnhan tässä jo muutosta ollut. 90-luvun tappelut loppui 2000–luvun taitteen tienoolla.\n2010-luvulla on oikeastaan ns. fyysiset sikailut ja rottailut, joita vuosituhannen alussa vielä oli muutamia, loppuneet, kunei taidot riitä, jalka riitä eikä joukkueet halua sellaisia pelaajia enää. Eli sillä kehityksellä tämä voi olla seuraava asia. Toki pitäisin pääosumien karsimista tärkeämpänä - nehän on enemmänkin uudempi ongelma lajin vauhdin kasvettua nykyiseksi.\nOlen siis jossain määrin eri mieltä Koposen kanssa. Mutta muotoilen nyt suoraan, että onhan hän sen lisäksi, että on hieno valmentaja, myös hieno kasvattaja. Ja aivan käsittämätön paiskimaan hommia, ihan niin kuin sillä olisi 30-tuntinen vuorokausi käytössään, kun meillä muilla on se 24.\nKomppaan suakin Säbäntteri. Hyviä pointteja nostat esille. Hyvä kuitenkin muistaa ja pitää jatkossa mielessä, että MYÖS tuo Koposen tapa on sellainen, mitä ei totisesti toivoisi näkevänsä tässä yhteiskunnassa tai lajissamme. Asiat saa kyllä esille heittämättä julkisia puukkoja, jotka tässäkin tapauksessa osuvat täysin niitä ansaitsemattomien selkään.\nMitä tulee tuohon lajin siistimiseen, niin siinä toki varmasti on monessa suunnassa vikaa. Hienoahan se olisi, jos tuollaiseen typerään toimintaan kullakin joukkueella olisi aina oman joukkueen sisällä toimivat sanktiot. Eihän se enempää vaatisi. Ei ole vaikeata. Oma valkku penkittää, jos teet tai huutelet tyhmiä. Kyllä siitä luupäisempikin pelaaja tajuaa, että nyt ei mene oikein.\nPalatakseni kuitenkin vielä sun iloksi tähän kyseiseen keissiin, niin tässä kohtaa olisin toivonut, että Koponen sitten itse olisi ollut parempana esimerkkinä. Mutta valitettavasti tuo aiemmin nostamani esimerkki siitä, miten Koponen ei edes reagoi siihen kun Koski filmaa vitosen KRP:lle, ei lupaa hirveän hyvää. Siinä kohtaa Kosken törkeä käytös ei haitannut, koska Koponen oli voiton perään niin paljon. Toki jatkossa voi toimintaansa parantaa, mutta niin kauan kun oma pesä on suht likainen, niin en kyllä muita uskaltaisi arvostella.\nNo, tuo keissi on aikoinaan käsitelty niin monta kertaa, että siihen lienee turha palata. Muistuttaisin kuitenkin, kukaan ei tiedä, oliko filmaaminen ja jos oli vaikuttiko tuomarin päätökseen? Oliko tuomarivirhe? Kuuluukos urheilun koodistoon arvostella tuomareita?\nF-liiga otti kantaa Tommy Koposen lausuntoihin – ”Henkilön olemukseen liittyvä loukkaava kielenkäyttö tulkitaan henkiseksi kiusaamiseksi”\nSPV:n päävalmentajan Tommy Koposen lausunnot viikonloppuna ja alkuviikosta ovat kirvoittaneet paljon keskustelua lajipiireissä.\nEi siihen varmaan turha ole palata, jos muita syyttävä kaveri ei itse ole omia pelaajiaan sen verran ripittänyt, että olisi esim. penkittänyt Koskea. Ei siinä tarvitse tuomareita asiaan sotkea. Kyllä ton Tommyn logiikan mukaan olisi Kosken toiminta tuomita ja julkisesti. Eipä paljon näkyny Ilkan sivuilla.\nTekisi Tommy siis nyt edes itse niitä asioita paremmin, mistä muita syyttää. Jos moittii muita, niin näyttäisi nyt edes mallia siitä miten muiden pitäisi toimia, että laji olisi paremmalla tolalla. Muutenhan tuo on ihan tuuleen huutelua ja typerää muiden syyllistämistä niistä samoista synneistä, mitä itse harrastaa.\nEn tiedä miten voisin enempää silmiä pyöritellä. Miksi sanoa mitään, jos se mitä sanotaan on noin mitäänsanomatonta...? Todella innokkaasti odotan tätä Nurmisen "kampanjaa". On varmaan money well spent.\nOotko sä nyt jäänyt vähän jumiin? Filmaaminenkin kuuluu ihan kaikkiin palloilulajeihin ja käytännössä sabassakin joka matsissa joku vähän tehostaa kaatumisiaan eli filmaa. Ihan joka joukkueessa.\nFutiksessa siitä on jopa tehty ihan taidetta.\nTaidettahan se onkin, mutta olikos se niin, että sitä harrastavat eivät heittele syytteitä muille, jotka sitä tekevät itsekin? Eivätkä varsinkaan julkisesti lyö sellaista leimaa muihin? Oliko näin? Muutenhan heitä voisi joku pitää hiukan, mikä se sana on... ihan on tässä kielenpäällä... tekopyhiksi.\nOma pesä kuntoon, sit huutelemaan muille.


Tommy Tabermann: Siviilipalvelus mahdolliseksi myös naisille\nTorstai 12.2.2009 klo 14.17\nKansanedustaja Tommy Tabermannin mielestä myös naisten pitäisi voida suorittaa siviilipalvelus.\nPitäisikö naisten voida suorittaa siviilipalvelus?\n- Aseettoman maanpuolustuksen asemaa olisi parannettava ja sen muotoja on kehitettävä. Siihen voisivat osallistua nuoret naisetkin, kirjailija-kansanedustaja sanoo.\n- Tällä hetkellähän nainen voi suorittaa varusmiespalveluksen, muttei siviilipalvelusta. Kyseessä on merkittävä epäkohta ja epätasa-arvoisuus sukupuolten välillä - varsinkin kun naisille puuhataan pakollisia kutsuntoja, Tabermann perustelee.\nPuolustusministeri Jyri Häkämies (kok) haluaa saada naiset mukaan kutsuntoihin. Tarkoituksena olisi lisätä naisten kiinnostusta asepalveluksen suorittamiseen, sillä armeijaan lähtevien naisten määrä on laskenut jyrkästi. Asiasta kertoi torstain Hufvudstadsbladet.\nTabermannin mielestä myös siviilipalveluksen kestoa olisi muutettava siten, että tarjolla olisi erilaisia vaihtoehtoja tehtävistä riippuen alkaen kuuden kuukauden palvelusta.\nTehtäväalueita olisi Tabermannin mielestä monipuolistettava, jotta siviilipalvelusjoukoista voitaisiin muodostaa "ystäväjoukot" eli sosiaalisen palvelun nopean toiminnan joukot paikkaamaan palveluja. Tämä tapahtuisi Tabermannin mielestä sijoittamalla siviilipalvelijat kuntien sosiaali-, nuoriso- ja kulttuuritoimien alaisuuteen.


Lähiöravintola - olohuone vai juottola - Perussuomalaisten Blogisivusto\nOtto Härkönen KE 1.3.2017 klo 10:38\nPiipahdin eilen työpäivän jälkeen omassa lähiökuppilassa nauttimassa yhden keskioluen, kantapaikkani oli kuitenkin lähes tyhjä eikä vaimokaan jaksanut mukaani lähteä joten ajattelin kävellä toiseen lähiöpaikkaan katsomaan olisiko siellä juttuseuraa, vähissä oli, ikävä kyllä, uutisissakin viime viikolla mainittiin että jo 9 % opiskelijoista on täysraittiita – eivät siis käytä alkoholia ollenkaan – hatunnosto heille.\nTapasin kuitenkin omistajan ja keskustelimme hieman ravintola-alan yrittämisestä Helsingissä, eipä helppoa ole ei. Jos oletetaan että asiakkaista edelleen noin 30 % polttaa tupakkaa on hyvän yrittäjän palveltava myös heitä. Yhtenä osana tätä palvelua on tupakan myynti. Tupakan myynnistä saa myyjä noin 10 % eli jos savukeaski maksaa 6,5 euroa jää myyjälle vaivanpalkkaa noin 65 senttiä, tässä jätän alvien laskemisen tarkoituksella pois koska kokonaisuuden kannalta merkityksetön. Tupakan hinta ravintoloissa on yleensä hieman korkeampi oletetaan nyt vaikka että ravintoloitsija pyytää tupakka-askista 8 euroa, huimaa rahantuloa ei voi estää…. Nyt meillä on kuitenkin tupakan myyntiä säädelty usein tavoin ja tästä sääntelystä aiheutuu myös hieman menoja. Tupakan myyntiä varten tarvitsee hakea lupa, luvan hakeminen maksaa kaupungin taksan mukaisesti 195 euroa. Tupakoille pitää olla myyntiteline joka ei ole asiakkaan näkyvissä, oletetaan hinnaksi 200 euroa. Tämän lisäksi tupakkatuotteiden vuosittainen valvontamaksu on 500 euroa, lisäksi tulee vielä Pubin elintarvikevalvonnan tarkastusmaksu 130 euroa. Nämä maksut siis ainoastaan jotta voit myyvä asiakkaalle tupakka-askin hänen sitä pyytäessä, eli ensimmäisenä vuonna maksat kaupungille noin 1000 euroa jotta saat palvella asiakastasi, jossain nyt mättää. Yrittäjä saa siis myydä tupakka-askeja yli 650 kappaletta ennen kuin hän pääsee tässä touhussa edes tilanteeseen jossa hän alkaa maksamaan vuokraa, sähkö- ja sähkön siirtomaksuja, gramex-/teostomaksuja, palkkoja, kirjanpidon kuluja tilintarkastajan palkkioita saati itselleen joskus palkkaa.\nKaupungin tulisikin kriittisesti tarkastella yrittäjille ja yrityksille asettamia valvontamaksuja, tuota rahaa kun ei vaan tyhjästä synny. Oman osviittansa yrittäjien ahdinkoon antaa eläketurvakeskuksen selvitys yrittäjien eläketurvasta:\n” Yrittäjien lakisääteisissä eläkkeissä ilmenee sama kehityssuunta kuin eläkkeensaajilla yleensäkin. Tietyt varhaiseläkkeet ovat poistumassa. Vuonna 2014 eläkkeelle siirtyneistä 70 prosenttia siirtyi vanhuuseläkkeelle ja työkyvyttömyyseläkkeille viidennes. Myös eläkkeelle siirtymisessä on eroa: yrittäjäura jatkuu keskimäärin puoli vuotta pidempään kuin palkansaajien työura. Matala työtulo yhdessä lyhyen yrittäjäuran kanssa merkitsee pientä eläkettä – keskimääräinen YEL:n mukainen eläke on 420 euroa. Tyypillisen yrittäjän eläketurvaan lukeutuu kuitenkin palkansaajana ansaittua eläkettä. Käytännössä yrittäjän omaan työuraan perustuva lakisääteinen eläketurva oli keskimäärin 1 270 euroa, mikä on noin 200 euroa pienempi kuin eläkkeensaajilla kaikkiaan.”\nEi yrittäjän elo helppoa ole, kaupungin ei kuitenkaan tule omilla maksuillaan vaikeuttaa lisää yrittäjien jo valmiiksi hankalaa asemaa.\nÄänestä – voit vaikuttaa\nKuntavaalit 2017 Talous Yrittäjyys\nMoni viihtyisä ravintola on kokenut alamäen.\nMuistelen 1970-lukua jolloin kapakkaan mentiin viihtymään ja seuraa hakemaan. Oikeat kotimaiset orkesterit alkoivat klo 20 musiikin valssilla. Kun pöydät olivat täynnä, oli tupa täynnä ja joutui baarin puolelle. Valomerkki klo 00:45.\nPaikka oli taloudellisesti kannattava koska siellä oltiin koko ilta ilman alkukännimestaa sekä viikollakin vaikka oli aamulla työt edessä.\nNYT: porukka käyn alkupaikoissa ottamassa kännit, tulevat kapakkaan kännissä. Mitään ei tapahdu ennen klo 24. Porukkaa on kuin metrossa. Vaatteet solmussa ahtaudessa. Viikolla ovet ovat kiinni.\nOttakaapa mallia 1970-luvun tyylistä ennen diskoaikaa. Ovet auki klo 19 ke, pe, le, su ja kiinni klo 01. Sunnuntaina klo 16 päivätanssit.\nTreella Kaijakka avasi ovensa la aamu klo 06. !!!\nJopa alkaa porukkaa viikollakin olemaan oluella ja oikean orkesterin tanssittamana kun ehtii nukkumaankin.\nKaikki tämä >18 vuotiaille nuorisolle.\nHelsingissä ei ole yhtäkään tanssiravintolaa. Surkeeta on.\nKE 22.2.\t Otto Härkönen\nRakentuva Sote - Pelastus vai tuho


Lista ilmalämpöpumppujen vioista – Tarkkamarkka\nLista ilmalämpöpumppujen vioista\nIlmalämpöpumppujen kysyntä on lähtenyt energian kallistuttua viime vuonna kovaan kasvuun. Hurja kysyntä poikii negatiivisia lieveilmiöitä. Energia-lehden haastattelema asiantuntija kertoo: “Pula tekijöistä on houkutellut epäpätevää ammattikuntaa. Rakennuksilla putki-, laatoitus- ja purkuhommia tehneet ovat oivaltaneet, että tuossa on hyvä sauma. He panostavat pari vuotta ja lähtevät sen jälkeen seuraaviin kohteisiin.”\nLehden mukaan valtakunnalliseen kuluttajaneuvontaan on tullut ilmalämpöpumpuista tänä vuonna jo 241 valitusta maaliskuun puoliväliin mennessä.\nEnergia-lehdessä mainitaan, että Ruotsissa lämpöpumppujen ongelmat ovat huolestuttaneet ruotsalaisen vakuutusyhtiö Folksamin, joka on julkaissut mustan listan eri pumppumallien vioista.\nTein hieman tutkimusta Folksamin sivuilla ja löysin sieltä nuo mustat listat. Muokkasin ilma/ilma-tyyppisten lämpöpumppujen mustan listan ulkonäköä paremmaksi ja suomensin sen.\nListalta löytyvät seuraavat merkit ja mallit: Nordic Air NA 4000, Panasonic E 9, Toshiba RAS 10 JAVP-E, IVT / Sharp Nordic Inverter 204, Panasonic E 12, Toshiba RAS 13 UKV, Clima/Mitsubishi Toyotomi, West KFR 30W/X, nordic air NA 9000, Nordic Air na 11000, Panasonic DKE 9, Toshiba RAS 13 Inv., Sanyo SAP CRV 91 EH, Clima / Mitsubishi SRK 25 ZB, Samsung SH 09, Hisense KFR 2801 G, Panasonic E 15, Panasonic tuntematon, Nordic air NA 4300, Daikin RXS 25 B, Acson AWMX 15R, Sanyo SAP CVR 123 EH, Sanyo SAP CVR 93 EH, Sanyo SAP KRV 123 EH, Sanyo SAP CNR 98 EH, Carrier 38VBH012S, Carrier X-Power 012, Clima/Mitsubishi Miniman 2, Mitsubishi tuntematon 8, Acma Four Seasons, Midea MSG 12, Panasonic DKE 12, Panasonic PE 12, Panasonic PE 9, Toshiba RAS, Toshiba RAS 13 JKVP-E, Toshiba RAS 13 YAV-E, Sanyo tuntematon, Sanyo SAP, Sanyo SAP CNKR 99 EHA, Sanyo SAP KC92 GH5, Climaveneta 4 kW, Carrier 42 HQE 12, Chulan tuntematon, Argo 612, Argo 512 HL, Citcop Inverter, Technibel CSMC 127 R, Technibel GRV 97 R5, Clima / Mitsubishi SRK / SRC-25GZL1, Clima / Mitsubishi SRK / SRC-35GZL1, Winia WMH 183 NBE, Artel Skyline 5, Mitsubishi 5 kW, Starline 35 LL, Fujitsu AWY 14 L, Foma 4300, Aermec AN 50, Aermec WGH 120 E, LG 5 Kw, Mitsubishi Electric MSH-12, Mitsubishi Electric MSZ A 09, Mitsubishi Electric MSZ A 12, Mitsubishi Electric MUZ-A 12, Mitsubishi Electric tuntematon, ATC A 5018, Clima Duo Comfort tuntematon, Funai FC 120 SH, Tuntematon tuntematon, Sharp 10 CR, Sharp 4 3 kW, Sharp AY/AE-X10CR, Vestel tuntematon, Panasonic CU MVG153 KE, Panasonic CU-A 90 KE, Panasonic Eco Power 6 5 kW, Panasonic G 125 KE, Panasonic G 90 KE, Panasonic G 90 KE, Panasonic VA 90 KE, Panasonic VG 100 KE, Daikin FTX 25 – RX 25, Daikin FTXD 25, Daikin RXD 25, Daikin 5 8 kW, Olympia Splendip Clima PIV 12, Toshiba RAS 10 YKH-E/YAH-E, Toshiba RAS 13 LKHT/LAHT, Toshiba RAS 13 SKH-ES/SAH-ES, Toshiba RAS 13 YKH-E/YAH-E, Toshiba RAS 28 Inv., Galanz AUS 12.\nMikäli lukijoilla on kiinnostusta, voin tehdä samanlaisen yhteenvedon myös muista Folksamin listoista.\nKatso myös Kommentteja ilmalämpöpumppujen vikalistaan.\nSäästä yhdistämällä lainasi - klikkaa tästä\nKirjoittaja Markus OssiJulkaistu huhtikuu 8, 2009 huhtikuu 20, 2009 Kategoriat Ei kategoriaa\n10 vastausta artikkeliin “Lista ilmalämpöpumppujen vioista”\nLista näyttäisi ainakin joltain osin muistuttavan listaa myydyimmistä malleista. Absoluuttien rikkoontumisten määrä ei vielä paljoa kerro, mielenkiintoinen olisi tieto suhteutettuna kunkin mallin myyntimääriin.\nIVT:n pumppu asennettiin viime kesänä, ja lähes samantien ukkonen käräytti laitteen. Tosin ukkonen rikkoi myös paljon muuta, yöllä tv-antennipistoke löi kipinää irti vedetyn antennijohdon päästä, ja aamulla oli pistoriasiaan unohtunut digiboksi kylmänä ja pakastin lämpimänä, ja sähköpääkeskuksesta oli palanut poikki 63 ampeerin sulakkeesta eteenpäin vievä 4 mm3 (eli siis PAKSU) johto joten vika ei välttämättä ollut laitteen heikkoudessa.\nhuhtikuu 9, 2009 1:35 pm\nTämä on totta, mutta vakutuusyhtiönä Folksam tuskin tähän ottaa kantaa. Kuluttajan kannalta on kuitenkin todella hienoa, että vakuutusyhtiö tällaisia listoja julkaisee.\nTeen tälle jutulle jatkoa vielä tänään. Olen tänään tutkinut hieman tarkemmin mitä Folksam on aiheesta kertonut. Ihan mielenkiintoista tavaraa.\nhuhtikuu 16, 2009 7:51 pm\nLista olisi ehkä hyvä jos siitä kävisi selväksi mikä oli vikana ja myydyt määrät.Pumppuja ei voi vertailla mitenkään mikä olisi huonoin ja mikä paras jos ei saa mitään tolkkua paljonko niitä on myyty.Panasonic E9 malli tuolla listassa on varmasti enemmän myytyjä kuin vaikka Daikinin mallit.Tämmöisiä listoja jos tekee niin voisi edes nuo selvittää ja laittaa esille.\nhuhtikuu 17, 2009 7:00 am\nSamat kommentit, kuin edellisilläkin. Panasonic oli ensimmäinen Suomessa markkinoitu ilmalämpöpumppu, joten kappalemäärien ilmoittaminen tilastossa olisi ollut ei vain välttämätön, vaan tilaston uskottavuuden kannalta pakollinen toimenpide. Vaikka Panasonic valmistetaan muistaakseni Japanissa, tulivat idän ihmeet lämpöpumppumarkkinoille joukolla vasta pari vuotta sitten. Hankin Panasonicin 4 vuotta sitten, eikä muista merkeistä tiedetty mitään. Omani on toiminut moitteitta siis neljä vuotta. Suorasähkölämmitteisen takalla varustetun omakotitalon sähkölaskua pumppu on pudottanut noin 15%, joten puheet 50%:n säästöistä ovat mainosmiesten juttuja. On muistettava, että kosteat tilat vaativat edelleen lattialämmityksen ja varasto- ja autotalli taas vaatisivat toisen lämpöpumpun.\nhuhtikuu 20, 2009 12:07 am\nTein tästä aiheesta jatkoartikkelin: https://tarkkamarkka.com/blogi/2009/04/kommentteja-ilmalampopumppujen-vikalistaan/\ntammikuu 17, 2010 6:07 pm\nmiten sijoittui haier pumput vika tilastossa ja saako kappalemyyntimäärät?\ntammikuu 17, 2010 11:49 pm\ntuomo: Folksamin listoissa ei mainittu kappalemyyntimääriä. Kysymyksessä on vakuutusyhtiö, joten he eivät näitä tiedäkään.\nhenrik ilma sanoo:\nlokakuu 26, 2011 4:35 pm\nsiivekkeet ei toimi kun laitoin mitsubishi fdh25vac pumppuun ulkoa polyesterivaahtoa.\nlokakuu 26, 2011 4:44 pm\ntein virheen ehkä kun sammutin ilmalämpöpumpun vaahdon ajaksi. Ois pitäny pitää lämmöllä kokoajan. lämpöä 3.7astetta.\nlokakuu 26, 2011 4:45 pm\nsiivekkeet huolto-ohjeet jostain saatava.\nEdellinen Edellinen artikkeli: Viisi helppoa rahansäästövinkkiä\nSeuraava Seuraava artikkeli: Ensimmäinen ilmainen Aku Ankka tuli eilen


Hyvät on ohjeet! Näillä mennään.\nViskiä myös otetaan ainoastaan lääkkeeksi. Paitsi silloin, jos ei ole sairas. Silloin sitä otetaan niin kauan kunnes sairaus iskee, ja vasta sitten sitä voidaan ottaa lääkkeeksi. Ellei halua odottaa, kunnes on terve. Mutta sairaana tehdyt päätökset voivat olla huonoja, joten silloin suositellaan neuvoa antavaa.\n23. maaliskuuta 2009 klo 11.29\nOhjeet olivat kyllä upeat. Kiitos näistä, näillä pärjään mahtavasti :)


Ravintoloita koskeviin koronarajoituksiin tulee kevennyksiä – MaRa tekee kantelun oikeuskanslerille | Uutissuomalainen | Keski-Uusimaa\nEtusivu » Uutissuomalainen 8.6.2021 17:49 | Päivitetty 8.6.2021 19:40\nValtioneuvosto päätti asiasta tänään. VESA MOILANEN / LEHTIKUVA\nRavintoloita koskeviin koronarajoituksiin tulee höllennyksiä laajalti keskiviikosta alkaen. Kevennykset toteutetaan sote-ministeriryhmän perjantaisen esityksen mukaisesti. Valtioneuvosto päätti asiasta tänään.\nPerustason ja kiihtymisvaiheen alueilta poistetaan karaoken esittämisen ja tanssimisen kieltävä säännös. Perustasolla asiakkailla ei myöskään tarvitse olla pöytä- ja istumapaikkaa ulkona tapahtuvassa ravitsemistoiminnassa. Tämä mahdollistaa erityisesti yleisötapahtumissa tapahtuvaa ravintolatoimintaa.\nLisäksi aukiolo- ja anniskeluaikoihin tehdään kevennyksiä perus- ja leviämisvaiheen alueilla.\nLeviämisvaiheen alueilla baarit edelleen kiinni alkuillasta\nLeviämisvaiheessa olevilla epidemia-alueilla anniskelua ja aukioloa pidennetään tunnilla ruokaravintoloissa. Anniskelu on niissä sallittu iltakahdeksaan asti ja aukiolo iltayhdeksään. Muutos ei vaikuta baareihin, jotka edelleen joutuvat lopettamaan anniskelun iltakuudelta ja sulkemaan ovensa tunti sen jälkeen. Epidemian leviämisvaiheessa ovat toistaiseksi Uusimaa sekä Päijät- ja Kanta-Häme.\nKiihtymisvaiheen alueita ovat Varsinais-Suomi, Pirkanmaa, Kymenlaakso ja Keski-Pohjanmaa. Muu Suomi on määritelty perustason alueeksi. Perustasolla anniskelu sallitaan kello yhteen yöllä ja aukiolo tunnin pidempään.\nMaRa: Ei tartuntatautilain mukaista\nMatkailu- ja Ravintolapalvelut MaRa ei ole höllennyksiin leviämisvaiheen ravintoloiden osalta tyytyväinen. Etujärjestö katsoo, että leviämisvaiheen ravintoloiden anniskelu- ja aukiolosäädökset eivät ole tartuntatautilain mukaisia ja tekee kantelun oikeuskanslerille.\nMaRa katsoo, että valtioneuvosto ei ole noudattanut tartuntatautilain 58 a -pykälän neljättä momenttia. Sen mukaan valtioneuvosto voi päättää anniskelun lopettamisesta ennen kello iltakymmentä ja ravintoloiden sulkemisesta ennen kello yhtätoista vain erittäin painavilla edellytyksillä.\n– Perustuslaissa suojattua elinkeinovapautta ja omaisuuden suojaa sekä työntekijöiden oikeutta työhön on poljettu koronakriisin aikana. Oikeuskansleri ei voi katsoa tätä sivusta, todetaan MaRan tiedotteessa.


Karate | Karateseura.fi\nKarate on monipuolinen kamppailu- ja urheilulaji, jossa harrastaja voi nykyään valita itselleen parhaiten sopivan harrastustavan sekä asettaa itselleen mieleisensä tavoitteet riippuen siitä, haluaako keskittyä kunnon kohotukseen ja ylläpitämiseen, kilpaurheiluun tai vain hyvän itsepuolustustaidon hankkimiseen. Hyvässä seurassa karate on tätä kaikkea!\nKarate on myös laji, jossa harrastajalla on mahdollisuus mitata omaa kehitystään vyöjärjestelmällä, jossa vyön väri kuvastaa omaa kehittymistä. Vyön värin tummuessa on myös muodostunut tavaksi välittää opittuja tietoja vähemmän harjoitelleille. Tämä onkin loistava mahdollisuus saada kokemusta ohjaus- ja opetustoiminnasta, mistä on varmasti monenlaista apua niin työ- kuin myös opiskelumaailmassa.\nSuuren liikuntatutkimuksen 2005-2006 mukaan karate on suomen suosituin budolaji. kaikista kamppailulajeista ainoastaan nyrkkeily on harrastajamäärissään karaten edellä.\nSeurassamme harjoiteltava karaten tyylisuunta on Wadoryu. Sana Wadoryu voidaan kääntää rauhan tieksi. Tyylisuunnan perustajan ju-jutsutausta näkyy tyylisuunnassa kaato, lukko ja hallintatekniikoiden harjoittelussa.